text:
Kico e ta?
Bo curason ta pomp sanger den bo celnan sangrino den forma di intercambio y bo curason ta expande pa tuma e sanger y sera bek ora cu e ta pomp e sanger manda pafo, pa asina e sanger por core rond bo curpa. Door di esaki e precion ta wordo crea den bo celnan sangrino. Bo no ta sinti mes cu bo precion a subi. Esey nos por midi’e solamente cu algo pa midi precion. E prome cifra ta e precion halto: e precion ora cu bo curason ta pomp saca e sanger afo. E di dos cifra ta precion abou: e precion ora cu e curason ta expande ora cu e ta pomp. Un precion di sanger normal mester ta menos halto cu 140 y e precion di sanger abou mester ta 90. Bo precion di sanger ta cambia regularmente, disponiendo di bo movecon corporal, actividad y emocion nan. Pesey a bon pa keda controla bo precion y no un biaha so. For di e dos midinan, ta saca e promedio di bo precion.
Door di kico e ta bini?
No ta claramente conoci ta kico enrealidad ta ocaciona precion halto. Loke sa ocaciona precion halto ta movecionnan di bo curpa, pero no ta serca tur hende bo por saca afo nunca ta kico ta e causa. Precion halto ta sa bini dilanti den cierto famia, un mas cu otro. Bo precion por subi tambe door di sobrepeso, si bo ta uza hopi salo, si bo ta come hopi drop (tambe mangel) y si bo ta bebe mas cu dos glas di alcohol pa dia.
E por haci daño?
No ta bon pa bo keda cu precion halto pa hopi aña. Precion halto riba su mes no ta un malesa, pero por duna bo chens di core risico cu complicionnan cu bo curason y problema cu bo celnan sangrino. No ta precion halto so por causa e comnplicacionnan ariba menciona pero humamento, diabetes y cholesterol halto tambe por tin su influencianan. Ta pesey ta sumamente importante pa cuida bo curpa for di e malesanan aki princinpalmente si un di e malesanan aki sa bini dilanti mas tanto den bo famia.


c: text/html

text: Diamars atrardi den un esfera ameno Minister Endy Croes a ricibi bishita di representantenan di Koninklijke Nederlandse Baseball & Softball Bond (KNBSB). Presente na e ocasion ex. hugado di baseball profesional alabes director tecnico di KNBSB sr. Rick van den Hurk, y sr. Stefaan Eskes, director di KNBSB ken tabata na Aruba pa un dia. A probecha di nan estadia pa reuni cu e mandatario di deporte riba algun proyectonan interesante pa Aruba. Despues di nan bishita na Aruba e representantenan di KNBSB a continua cu nan bishita na Curaçao den representacion di e ekipo ‘Kingdom of the Netherlands’. Nan ta trahando riba un proyecto pa e seis islanan incluyendo Hulanda. Nan ta formando e ekipo cu ta bay World Classic Baseball cu ta tuma luga den luna di maart 2023. Tambe tin e idea pa traha mas di cerca cu Aruba, Curaçao y tur e otro islanan den entre otro ofrece curso nan pa coach y curso pa umpire. Dia 1 pa 8 di november di e aña aki un grupo di 70 pre selecciona lo hunga na Curaçao un serie di weganan di amistoso. E mandatario di deporte a puntra si nan por bin hunga 1 wega na Aruba, e representantenan a haye un bon idea y lo sondea e posibilidadnan. Na final di e reunion nan a haci entrega di un pechi y polo shirt na Minister Endy Croes.

robotstxt: allowed

filter: keep


text:
e Videonan ta Ruta pa E kompania Di video
Pinto e koredó di tur E aspekto di su bida
Di alegria, e rabia, e Felisidat, e amor pa nos Tin un pushi henter ta Un dama di sentimentuBo por communicatie ku nos Riba e ib di e Kamber di Dos e stranhero, E sistema hañ'é na Calidad, e usuario di su Lista di amigunan. Na otro banda, lo por Ignorá interlocutores no ta anhelá, I asina kumpli di partisipashon Ku nan. Aki topa un grandi liña Di communicacion pa gusta òf Un amistat. Sitionan ib di video di Its tin e coleccion di Tempu na e persona ta Pasa mas parti di su Bida na internet. Di bentana di het e Desishon di persona di tur E mundu i ta konsiderá Un di esnan mas fásil, Mas rápido i cómodas forma Di konosementu. Kada dia, mas ku mucha I e muhénan hiba actuacion Di inmediato di e videonan.
Expresa bo emotions i destaká Riba ku
Ta ekipá pa un agradabel Animal combersacion. E anfitrion proklamá di kuido Korektamente den aire. Si bo no ta di Humor pa comunicacion, bo por Mustra su foto i dios. Algun di nan ta apsolutamente gratis. Di cual ta aktual bes Tras bes, pa no boris.


text:
Willemstad – Djasabra 25 di ougùstùs Digicel ta duna inisio na un proyekto di limpiesa ku e kompania di telekomunikashon a adoptá den bario di Buena Vista. Huntu ku alrededor di 50 habitante un tim di trahadó di Digicel ta drenta bario pa limpia algun lokalidat. E proyekto ta dura un siman i ta kuminsá i finalisá na Vèlt di Buena Vista.
E ‘Tim di limpiesa di Buena Vista’ ta bai pasa na Anegandaweg, Valentijn, Androsweg, Gora i Sto. Domingoweg. Durante di e siman di limpiesa ta bai pasa ku trùk i loder pa limpia e áreanan menshoná. Ku e akto aki komishon di bario no ke realisá solamente un bario limpi, pero tambe ke krea un ambiente sigur. E komishon ta konsiente ku ta habitantenan mes ta responsabel pa tene nan bario limpi.
Ku nan programa ‘Bario Ekstraordinario’ Digicel ke duna un aporte finansiero na desaroyo di barionan. Esaki ta motivashon pa adoptá algun proyekto ku den yüni a keda presentá durante di Marshe di Bario, un proyekto di Plan Nashonal pa desaroyá Bario. E proyekto di Buena Vista ta e promé proyekto ku Digicel ta adoptá for di e katálogo di Marshe di Bario. Digicel tin planeá di adoptá algun proyekto mas for di e katálogo aki, pero no ta divulgá ainda ta kua esakinan ta.
Durante di e Marshe di Bario, ku a tuma lugá den patio di Universidat di Kòrsou (UNA), representantenan di 13 bario a presentá proyektonan ku nan ke mira realisá den nan bario. Kada bario a presentá 3 proyekto.
Djasabra trabounan ta kuminsá for di 8or di mainta na Vèlt di Buena Vista na Sto. Domingoweg. E ‘kick-off’ di e siman ta tuma lugá 8or di mainta.
Buena Vista ta un di e 20 barionan ku e aña aki ta forma parti di Plan Nashonal pa desaroyá Bario. Otro barionan ku a presentá proyektonan na Marshe di Bario ta: Fortuna Ariba, Kanga, Montaña, Nieuw Nederland, Ser’i Otrobanda, Kortijn, Parerawijk, Seru Grandi, Soto, Souax, Tera Kòrá, Willibrordus i Wishi.


text:
Algun mucha mas a siña kon pa ‘Spar’ Banco di Caribe ta sostené ‘Finansa Hubenil’ ku otro edishon di kurso pa mucha
Algun mucha mas a siña kon pa ‘Spar’
Banco di Caribe ta sostené ‘Finansa Hubenil’ ku otro edishon di kurso pa mucha
WILLEMSTAD: Djasabra último, un representante di Banco di Caribe a duna lès tokante di ‘Spar’ na muchanan ku ta partisipando den e kurso di ‘Finansa Hubenil’. E kurso mes lo finalisá dia 18 di sèptèmber próksimo. E aña aki Banco di Caribe a sostené e proyekto dunando e muchanan oportunidat pa partisipá na un kosto redusí i di e manera ei kontribuí na nan edukashon finansiero. E kurso ‘Finansa Hubenil’ ta sumamente importante pa formashon di nos futuro generashon, awor mas ku nunka. E biaha aki e kurso a keda duná na mucha i hóbennan di 8 pa 12 aña.
Banco di Caribe ta kompartí e vishon di e instruktornan; krea un futuro generashon ku ta manehá su finansa responsablemente i biba segun un plan di presupuesto. Esaki a bira aún mas importante den e realidat ku nos ta bibando, despues di ‘lockdown’ i e aktual pandemia. Sparmentu ta masha esensial den edukashon di un mucha. Den e kurso ‘Finansa Hubenil’ e muchanan a siña kon pa traha un plan di presupuesto, tambe kon pa spar i warda ku pasenshi pa por kumpra loke ku e gusta i mes importante ku esnan anterior; duna pa yuda otro mucha den nesesidat!
Banco di Caribe ta mashá orguyoso di por aportá na un proyekto ku ta duna nos muchanan un bon base finansiero. Riba fotonan athunto e grupo di mucha ku a partisipá i siña mas tokante e tema di ‘spar’.


text:
Despues di e “lockdown” riba nos isla door di e Corona Virus, awor e Sanctuario di Burico ta oficialmente habrie bek.
Famianan por bishita e buriconan, hasiendo esaki un experiencia educacional y alegre pa muchanan.
Nos boluntarionan a sigi traha durante e “lockdown”, paso mester a sigi cuida y duna e buriconan di come. Y tambe mester a mantene e Sanctuario limpi.
Y asina e Sanctuario di Burico ta cla pa ricibi bishita.
Naturalmente tin reglanan pa cumpli cune durante un bishita;
* No mas cu 10 hende den e Centro di Bishita
* Mantene un distancia di 2 meter
* Un hende so den e shop cada biaha
* Nos no ta tuma cash, preferibel bancomatico of credit card
* Laba man cu habon
Esaki ta reglanan cu bo ta haya tur caminda. Nan tei pa sigurabo un bishita safe y relaha. Bin hasi un bishita na e Sanctuario unda e buriconan a echt haya falta di hende cu ta stimanan y tambe di e treat di carrot y appel cu no tawata falta.
Nos ta habrie fe 9am te 4pm, y nos no ta cobra pa entrada.


text:
WILLEMSTAD.- Den un karta ku Minister di Defensa J. Hennis- Plasschaert a manda pa e organisashon di Smoc na Kòrsou, esaki ta sigurá ku lo bai tin un programa amplio di midimentu di aire relashoná ku e reklamonan riba polushon riba nos isla dor di Refineria Isla. Lesa mas aki.
Extra: ‘…Komo parti di un programa amplio di midimentu…: ULANDA TA BIN MIDI GRADO DI POLUSHON!! …Minister di Defensa a duna su palabra na SMOC…’
Comments Off on Extra: ‘…Komo parti di un programa amplio di midimentu…: ULANDA TA BIN MIDI GRADO DI POLUSHON!! …Minister di Defensa a duna su palabra na SMOC…’ |


text:
E aña aki FIFA Museum na Zurich lo tin un exhibicion special di e 211 Miembronan di FIFA pa asina celebra e historia y cultura di futbol rond di mundo. E exhibicion lo habri pa publico tanto den e periodo di FIFA World Cup Qatar 2022™ como tambe durante di e FIFA Women’s World Cup Australia & New Zealand 2023™.
Kico bo mester haci pa participa den e bunita campaña aki unda bo obheto di escogencia lo por ser poni den e FIFA Museum?
Scoge un obheto interesante cu ta conta un storia unico di futbol y cu bo ta desea pa ser comparti cu mundo. Bisa dicon bo escogencia y pakico e ta forma parti di e cultura di futbol di Aruba y dicon e ta importante. Por pensa riba por ehemplo riba un obheto unico cu abo como fanatico di futbol tin of algo unico tocante di futbol femenino.
Trece bo obheto y contestanan na oficina di AVB prome cu 30 di april y diabierna 6 di mei lo saca e feliz ganador(a). E feliz ganador(a) lo gana un T-shirt oficial di e seleccion nacional, un bala di futbol di AVB, dinner pa dos persona y bo obheto lo ser manda pa FIFA Museum na Zurich na unda si nan gusta bo obheto e lo ser poni den nan exhibicion temporario y cu e posibilidad tambe di wordo poni den otro exhibicionnan rond di mundo.


text:
Marjan tin 37 aña. E ta biba cu su vrij, Paul y nan tres yiunan. E ta traha como secretaria na un clinica. Marjan tin dos yiu muhe di 12 y 14 aña cu su ex casa. Hunto cu e vrij cu e tin aworaki e tin un yiu homber di 4 aña.Nan tur ta biba hunto den un cas cu nan a cumpra 5 aña pasa. E tempo ey nan tur dos tabata traha full time. For di dia Marjan tabata na estado di e yiu homber, el a bay traha 3 dia en bes di full time. Algun luna pasa nan a kita su vrij for di trabou. Awor cu e no tin trabou mas, nan tin hopi problema financiero. E hipoteca ta hopi halto y nan tin hopi cos pa paga, manera por ehempel contribucion di diferente sport club di e muchanan. Marjan mes tambe ta haci deporte; e ta hunga tennis y volley. Nan ta gusta bay cu vakantie tambe.Marjan no tin hopi tempo pa e mes, e mester cuida e yiunan, haci trabou di cas, traha y haci deporte. Su vrij ta depressief pasobra e no por haya trabou. El a busca yudansa via dokter di cas, pero lamentablemente esey no a cambia su situacion. Paul no tin energia pa haci trabou di cas of pa zorg pa e muchanan.Dor cu Marjan tin mucho stress e no por concentra riba su trabou. El a haya un waarschuwing siman pasa pasobra el a haci diferente cos robes. E tin miedo di perde su trabou. E yiu muhe ta mira cu su mama tin hopi stress y ta pensa cu ta su falta. E no tin gana di bay scol, hopi bia e ta spijbel pa bai huma marihuana cu su amigonan. Na scol nan a tuma contacto cu un trahado social. Marjan no a gusta esaki pasobra e tin miedo cu hende ta bay pensa cu e no por cuida su yiunan.
Palabra
E tempo eyToenFor di diaSindsNa estado / Na baricaZwangerEn bes diIn plaats vanKita for di trabouOntslaanManera por ehempelZoals bijvoorbeeldContribucionContributieCuidaZorgen (voor)ConcentraConcentrerenRobesVerkeerdE tin miedo diHij/zij is bang voorSu faltaHaar schuld


text:
Prome Minister Evelyn Wever-Croes a anuncia cu a constata na Aruba e prome casonan di Omicron na Aruba y esaki ta pone Aruba den preparacion pa e ola number 5. Dia 16 di december a test e personanan positief pa Covid y dia 19 di december a constata cu esaki tabata Omicron. Ta trata di personanan cu ta bin di exterior pero tambe di personanan local cu no tin historia di biahe. Esaki ta un indicacion cu e variante Omicron tey y cu e ta traspasando den nos comunidad.
Prome Minister a indica cu tin medidanan na vigor aworaki y pa awor Crisis Team ta sinti cu esaki ta e medidanan cu nos mester pa brinda cabes na e desaroyo nobo aki. Pues pa awor no mester aumenta of escala e medidanan pero si mester keda alerta y keda evalua e situacion constantemente y si mester cualkier cambio, lo tuma decisionnan pa e cambionan aki.
“Aruba a bin ta prepara pa esaki di un tempo caba. P’esey a tuma medidanan di trempan.
Nos ta mirando cu e casonan ta aumentando pero no drastico. Awor nos ta pidi tur ciudadano pa aplica extra cautela. Nos ta preocupa pero no mester bay den panico. Aruba ta prepara. Aruba ta den recuperacion y nos no kier kibra e recuperacion ey. P’esey nos ta pidi tur hende vacuna, uza tapaboca, tene distancia y aplica tur e reglanan di higiena. Aplica tur esakinan tur ora y cu disciplina. Nos ta bringando un enemigo invisibel, pero nos tin e arma pa bring’e: nos disciplina”, Prome Minister Evelyn Wever-Croes a enfatisa.


text:
ORANJESTAD (AAN): Diamars 29 di juni 2021, Christle Nieuw a bira e di 47 graduado di e programa ‘Organization, Governance and Management’ (OGM) na Universidad di Aruba.
Christle a defende su tesis dilanti di e comision di graduacion cu tabata consisti di sra. Caroline Daal-Hart di Fundacion pa Nos Comunidad, sr. Luciano Milliard y sra. Birgit Kreykenbohm di Universidad di Aruba. E presentacion y defensa di e tesis a tuma lugar dilanti di famia, studiante, interesadonan, profesional den e area aki y docente di Universidad den e Aula di Universidad di Aruba.
Christle a haci un investigacion explorativo den un topico hopi relevante pero no mucho studia na Aruba. E titulo di su tesis ta ‘Two Birds, One Stone: reducing Food Waste while Feeding Aruba’. Christle a explora den e sector turistico y ‘Food and Beverage’ (F&B), si un ‘food sharing app’ ta algo cu por beneficia Aruba y cua rekisito ta necesario pa por introduci un aplicacion asina. El’a compara diferente ‘food sharing app’ cu ta ser uza exitosamente na diferente pais rond di mundo.
Tambe el’a studia teoria relevante pa e topico aki y investiga ki idea nobo diferente experto for di e sector di ‘F&B’ na Aruba tin. Christle a entrevista diferente experto y siña di nan experiencia, reto, factor pa exito den nan tereno y kico nan deseonan ta riba e tereno aki pa Aruba. Christle a scohe e topico aki pa su tesis pasobra manera e crisis di COVID-19 a demostra, tin falta di cuminda y falta di acceso na cuminda pa hopi hende na Aruba.
Christle su tesis ta hopi relevante y valido pa Aruba, pasobra Aruba su sector turistico y specialmente ‘F&B’ ta grandi den economia y den e mesun sector aki desperdicio di cuminda ta tuma lugar. COVID-19 tambe a pone enfasis riba e importancia di un bon infrastructura y colaboracion entre fundacion manera Fundacion pa Nos Comunidad hunto cu hotel, restaurant y supermercado. Un inovacion manera un ‘food sharing app’ por yuda den e reduccion di desperdicio y contribui na seguridad di cuminda pa pueblo di Aruba.
Universidad di Aruba, particularmente e departamento di ‘Organization, Governance and Management’, ta felicita Christle cu e logro aki y ta desea tur clase di exito cu e Master na Wageningen Universiteit (Hulanda).


text:
Tur ora mi tin cu ‘hari’, pa no haci otro ora mi mira comentario of reaccion riba cierto noticianan cu wordo ubica en general, of mas specifico riba noticiacla.com. Mi ta compronde cu no tur ora bo ta di acuerdo cu e noticia, depende ki banda di e noticia bo ta para.
Hopi ta e biahanan cu hende ta puntra pakico tal y tal cos ta wordo considera como ‘noticia’. Aki e mesun punto ta bin dilanti, esta cu no tur hende ta wak ‘noticia’ cu e mesun wowo, y/of ta cualifica ‘esaki of esaya’ como noticia. Hopi ta confundi PR y noticia, y ta kere cu nan ta mescos of cu nan tin mesun peso.
Un ehempel classico ta ora cu cierto cosnan sosode cu cierto persona(nan) cu ta haya atencion ora cu ‘esaki of esaya‘ a pasa cu e persona of grupo of compania en cuestion. “Nan tambe ta hende, mescos cu nos”, ta e comentario mas comun e ora. “Con esaki ta noticia?” ta e siguiente pregunta. Of, “Pakico a opta pa tapa wowo di ‘esaki of esaya’, siendo cu tur hende supuestamente sa ken e persona of personanan ta”. E ora ta bira momento pa mi bisti mi sapato di maldad (stoute schoenen), y bisa esnan cu ta bisa ‘esaki y esaya’, pa ‘keda riba nan teritorio di dominio’, osea ‘schoenmaker blijf bij je leest’. No tuma mi na malo. Laga mi splica toch. Den mundo di noticia, un persona cu tin un cierto funcion of titulo, manera un asina yama ‘voorbeeldsfunctie’ ta haya un conotacion diferente den mundo di noticia. Punto. Ora cu p.e. un minister, presidente of un hefe di un compania multinacional bisa algo, e tin mas peso cu ora cu un persona ‘comun’, bisa porta algo specifico, of e frase cu abo cu mi a bisa, ta exactamente mescos. Simplemente pasobra nan (e persona cu funcion di ehempel) tin un responsabilidad mas grandi cu ami cu bo. Y ora cu NAN bisa algo, e kier men algo poco diferente y tin consecuencia diferente.
Recientemente tabatin keho ora cu cierto persona wordo raporta di a haya Covid19. E pregunta tabata surgi, ‘Pakico haci esaki un noticia? Esaki ta su bida priva, respeta esaki, esaki no ta noticia pasobra ami tambe a hay’e y e no tabata noticia”. Wak rond, internacionalmente, ora cu cada ‘persona di peso’ a haya e virus, e la bira noticia. Asina e mundo di noticia ta funciona. Den e caso di e virus mundial, e mencion ta pasobra e.o. e ta mustra asina cu e malesa aki no ta discrimina. Y ora cu un persona den e caso aki actua diferente, e tin consecuencia pa henter e pais. Tuma e ehempel na Corsou, unda cu e minister actual di salud no kier a bisa si e la vacuna of no, mientras cu gobierno completo ta core campaña di vacunacion contra e virus Covid19. Si e no kier vacuna, ta su derecho, pero e ta manda un señal pa e resto di e isla, sugeriendo e.o. cu nan no mester vacuna. Y pesey e ta bira noticia. E ta contradeci su gobierno y esaki ta bira un problema di maneho. Pa colmo, recientemente e tambe a keda contagia cu e virus y como tal e la bira noticia. Aki na Aruba tambe tabatin un caso asina e siman aki ora cu director di hospital a test positivo. Aki tambe a cuestiona pakico esaki ta noticia, y pakico ta publica algo cu mester ta priva. Den e caso aki tambe e ta haya mas peso, pasobra e ta mustra cu ‘hasta un director di hospital’, no a scapa di e virus aki. Den e caso aki y mayoria otro, ta e persona mes ta opta pa anuncia esaki, pues no ta violando ningun tipo di privacidad. Loke a hala atencion tambe den e caso aki, ta cu e director a opta pa no vacuna, cu ta su derecho pero cu un reciente articulo den un vespertino, a trata e caso aki. E minister di salud no a gusta, y esaki a bira e noticia. Mientrastanto e asunto a keda regla entre e partidonan. Ora cu lansa comentario, ta bon e ora pa puntra prome cu lansa e atakenan’ ora cu cuestiona cierto cosnan. Y asina por sigui. Recientemente un minister local a bisa cu e no tabata sa cu no por a tira klapchi dia 6 di januari siendo cu ley ta prohibi esaki. E mandatario su reaccion tabata algo den direccion di ‘awel bin busca mi pa cera’, of y ‘laga nan mandami e multa, nan sa unda pa haya mi’. Un reaccion asina, ta manda e mensahe robez pa comunidad, unda cu si ami of abo bisa esaki, ora di actua contra ley, nos no ta wordo bon sirbi. Y ora cu un mandatario declara cierto cosnan, e TA bira noticia, pa e simple motibo di e peso di e persona cu e tin, y e loke e la bisa y e impacto cu e por tin riba un comunidad. Otro biaha cu bo wordo gara ta haci algo illegal, bo tambe por bisa, mi no tabata sa, y cla ta toch? Pero ley no ta funciona asina. Mi por menciona tambe cu p.e. tin masha hopi hurisprudencia di casonan di difamacion den Corte cu politico, mandatario o personanan den funcion publico a entama, cu unu pa unu nan a perde como cu hues a bisa nan: “Hoge bomen vangen veel wind”. Ta hala di e casonan aki tin.Y asina tin mucho mas motibo di splica pakico cierto cosnan ta bira noticia y pakico cierto cosnan no. Cu bo no ta compronde of kier compronde, ta un, pero pa cuestiona e maneho di e medio, sin mas mas, si no ta na su lugar. Pa esnan cu ta cuestiona, awel, awor bo sa. Saludos.
Scirbi pa Tito Lacle.


text:
Segun último sifranan di DVG, awe a bin 113 kaso nobo aserka di Covid-19 na Aruba. A tèst un total di 1030 persona
Yu hòmber di e prome minister di Aruba a tèst positivo
ORANJESTAD.-Premier di Aruba sra. Evelyn Wever-Croes a informá ku Corona vírus a yega serka su famia tambe. E yu hòmber di e prome minister di Aruba a tèst positivo pa Covid-19, ounke ku e no tin síntoma. E premier ta informá mas aleu ku e mes no tabatin muchu kontakto ku su yu Kevin den último dianan, pues e no ta kere tin muchu riesgo ku e tambe lo por ta kontagiá.
E kabes di gobièrnu rubiano a disidí ku pa e siguiente dos siman e lo sigui traha normal, pero for di su kas limitando asina su moveshonnan.
Aruba ta konosiendo un di dos ola pa loke ta trata e brote di hendenan infektá ku Corona vírus. E kantidatnan ku ta registrá tur dia ta asina tantu te ku Merka, e merkado di turismo prinsipal di Aruba, ta dunando konseho negativo pa biaha pa Aruba.


text:
Inscripcion pa Naturalisatietoets 2018
Seccion Examenbureau di Departamento di Enseñansa Aruba ta informa cu e prome ronda di inscripcion pa e Prueba di Naturalisacion (Naturalisatietoets) pa aña 2018 ta habri entrante dia 4 di januari 2018.
20 Buki Nobo na Papiamento pa Mucha y Hoben
Proyecto Idioma di Departamento di Enseñansa tin e sumo placer di participa cu tin 20 titulo di ficcion nobo na Papiamento pa nos muchanan y hobennan. A traha e bukinan aki principalmente pa uzo na scol y cu grupo meta hopi varia den mente.
Departamento di Asunto Social ta aplaudi decision pa Scol Multilingual na tur scol
Acceso na educacion ta un condicion necesario, pero no suficiente pa un desaroyo humano balansa. Na Aruba, acceso na educacion basico (publico) ta un derecho mara den nos constitucion.
Minister di Enseñansa ta elabora riba digitalisacion y psml
Minister di Enseñansa dr. Armando Lampe recientemente a traves di e plataforma di media social “facebook” a elabora riba e topiconan Digitalisacion y Scol Multilingual.
Despedida pa mentor Charité Hu-a-ng-Brion
Den Haag – Recientemente a tuma lugar na Gabinete di Aruba despedida pa studiementor di Den Haag, Delft y Leiden, sra. Charité Hu-a-ng-Brion.
Emocionante entrega di premio Appel di Oro 2017 na scol
Ministerio hunto cu Departamento di Enseñansa Aruba tawatin e honor pa organisa un biaha mas e proyecto di reconocemento Appel di Oro.
Minister ta anuncia implementacion di Scol Multilingual
Minister di Enseñansa, Ciencia y Desaroyo Sostenibel, Dr. Armando Lampe a anuncia e plan di implementacion di scol multilingual respondiendo na e sociedad multilingual di Aruba.
Stichting Tooby cu regalo pa scolnan Primario
Recientemente Stichting Tooby a ofrece scolnan primario na Aruba un CD titula “Tooby y e porkeria den mondi”, un pelicula anima cu ta siña e muchanan con pa anda cu naturalesa.
Minister Plenipotenciario ta reuni cu mentornan na Hulanda
Den Haag – Minister Plenipotenciario Guillfred Besaril durante un reunion na Gabinete di Aruba a cera conoci cu e team di mentornan cu ta guia nos studiantenan na Hulanda.
Minister di Enseñansa ta reuni cu partners y stakeholders
Minister di Enseñansa dr. Armando Lampe recientemente a cuminsa reuni cu diferente partners y stakeholders den enseñansa na Aruba.


text:
Encuesta pa Mayor relaciona cu COVID-19
Ministerio y Departamento di Enseñansa Aruba ta ofrece e oportunidad na tur mayor di alumnonan di scol Preparatorio y Basico na Aruba pa yena un encuesta relaciona cu e situacion di COVID-19. Lesa mas
Ultimo dia pa inscribi pa Landsexamen 2021
Departamento di Enseñansa Aruba (DEA) seccion Examenbureau ta recorda un y tur cu ultimo dia pa inscribi pa landsexamen MAVO, HAVO, VWO 2021 ta diaranson dia 30 di september 2020.
Randvoorwaarden openstellen onderwijsinstellingen
De Directie Volksgezondheid (DVG) heeft randvoorwaarden opgesteld die de minimale vereisten weergeven waaraan onderwijsinstellingen zich dienen te houden voor het openstellen.
Implementatie Bedrijfskunde en Economie op de mavo (doc)
Implementatieplan
Juni 2020
EU Teacher Academy cu training online
Bureau Europese Unie en Koninkrijksrelaties y Departamento di Enseñansa Aruba ta informa cu e plataforma educativo online di Union Europeo pa maestro “EU Teacher Academy” ta presenta un training online (MOOC) di e sistema nobo yama: ErasmusAccreditation.
Landamento Escolar ta bay cuminsa den Kleuter
Landamento Escolar ta un programa di Departamento di Enseñansa Aruba (DEA) den cual muchanan durante ora di scol ta haya instruccion di landamento. E programa financia pa Gobierno di Aruba ta existi ya pa 28 aña.
Rekenbeleid mavo, havo en vwo (doc)
Adviesnota
Juni 2020
Ayudo financiero extra pa aña escolar 2020-2021
Den luna di october tur persona cu ta den bijstand y cu ta bay scol, tin e posibilidad di haya un ayudo financiero extra. Esaki ta wordo paga un biaha so y ta consisti di dos parti: 1 ‘Schooluitkering’ (subsidio escolar) y 2 ‘Ouderlijke bijdrage’ (contribucion di mayor).Scroll To Top


text:
IPA ta habri inscripcion bek
E pandemia di COVID-19 a trece cambio den bida di biyones di persona mundialmente, tambe den planes pa futuro. El a trece inseguridad den desicion di algun studiante pa loke ta bay studia den exterior. IPA a haya peticion di varios interesado pa nan por inscribi aunke cu inscripcion pa aña academico 2020-2021 a cera caba. Pa e motibo aki IPA a dicidi di habri su inscripcion bek pa e estudio pa maestro di Enseñansa Primario p’asina duna e studiantenan aki oportunidad pa inscribi.
Inscripcion pa e estudio pa maestro di Enseñansa Primario na IPA ta habri bek dia 6 di mei y ta cera 15 di mei 2020
E estudio pa maestro di Enseñansa Primario ta forma maestro cu ta cualifica pa duna les na mucha di scol preparatorio y of scol basico. Un maestro cu ta funciona competentemente den klas, na scol y den un ambiente social. Bo kier aporta na e formacion di nos muchanan? Bo ta un persona cu por carga responsabilidad y traha independientemente of den ekipo? Bo ta curioso y creativo? Si e contestanan ta si, e ora e estudio pa maestro di enseñansa primario cu IPA ta ofrece ta e estudio ideal p’abo. Tene na cuenta cu solamente studiante den examenklas of graduado di havo, vwo of EPI (nivel 4) por inscribi pa e estudio pa maestro di Enseñansa Primario.
E rekisitonan pa inscripcion ta tuma luga via email e e-mail marlene.britten@ipaaruba.com. Bo e-mail mester contene e siguiente documentonan:
- E papel di registro civil (papel di AWG 5).
- Comprobante di pago di inscripcion . E gastonan di inscripcion ta awg 75,-. Mester deposita esaki riba e cuenta di IPA cual ta 131214413 na Aruba Bank. Si bo persona no a cumpli cu e pago pa 15 di mei bo inscripcion automaticamente ta keda cancela.
- Den caso cu bo a gradua caba copia di bo diploma di sea havo, vwo of mbo nivel 4.
Si bo ta den examenklas di havo, vwo of mbo nivel 4 ta importante pa bo inscribi di awo caba mirando cu inscripcion ta cera 15 di mei 2020. Despues di e fecha aki no por inscribi mas pa aña academico 2020-2021.
Pa mas informacion por tuma contacto cu sra. Marlene Britten via e-mail marlene.britten@ipaaruba.com of por bishita nos pagina di facebook Instituto Pedagogico Arubano of nos website ipaaruba.com.
Info / Contact
Pa mas informacion por busca [I] Instituto Pedagogico Arubano (IPA) den e alfabet menu riba homepage of por tuma contacto cu IPAScroll To Top


text:
Publiká riba 08 Mart 2018
Minister di Hustisia, riba djaluna 5 di Mart 2018, huntu ku hefenan di vários departamentu di e kadena hudisial, boluntariamente a pasa un tèst pa ku uso di droga. Asina e titular di Hustisia huntu ku e funshonarionan aki a pone e promé stap pa enkaminá un di e diferente trayektonan di integridat ku Minister Girigorie ta ehekutando ku e meta pa optimalisá servisio na komunidat di parti di e kadena hudisial.
Vishon riba integridat
Ku e akshon aki minister Girigorie ke manda un mensahe kla en kuantu su vishon pa ku integridat den kadena hudisial, esta ku ta importante pa tur organisashon den e kadena aki tin un imágen intachabel. Integridat ta konta pa tur empleado for di e funshonario di mas haltu te na e empleado ku ta operá den vèlt den kada organisashon. Pasobra si di parti di e komunidat ku mester keda sirbí tin deskonfiansa pa ku kualke hefe di servisio òf e personal di un organisashon ku mester ta unu ehemplar, esaki lo opstakulisá su tarea i strob’é di duna e servisio rekerí.
Hefenan di servisio
Aparte di minister Girigorie, e funshonarionan ku a someté nan mes na e tèst aki tabata señor Mauricio Sambo, señor Raymond Ellis, señor Franklin Girigorie di e tim di maneho di Kuerpo Polisial di Kòrsou, señor Medgar Elisa, hefe di Landsrecherche i e hefe suplente señor Elbert Sambo, señor Elvin Regina hefe di Brandweer Kòrsou, señor Urny Floran i señor Richinel Ricardo di Sentro di Detenshon i Korekshon Kòrsou (SDKK), señor Marlon Wernet di ’Toelatingsorganisatie’ (TO), Prokuradó General señor Roger Bos i hefe suplente di VDC. Di tur e personanan ku a someté nan mes na e tèst aki e tèst a sali negativo, pues no a konstatá uso di droga serka ningun di nan.
Den kuadro di e maneho di integridat tin vários otro proyekto, ku Minister Girigorie ta trahando riba dje. Den kaso di Polis por ehèmpel lo bai duna formashon spesial na agentenan polisial pa ku nan ’aktuashon’ den sierto kasonan i nan servisio i trato na komunidat ku e meta pa Polis yega mas serka di e komunidat. Un proyekto mas ku ya ta andando, ta e Konsulta di bario kaminda minister huntu ku polis ta drenta bario pa ta mas envolví ku e komunidat. Ta e deseo pa instalá tambe un ’Commissie Evaluatie Politieel Optreden’ (Komishon ku ta evaluá aktuashon di Polis) pa evaluá aktuashon di Polis pa ku siudadanonan i kaminda ta nesesario intermediá, rekonsiliá, disipliná i òf restorá konfiansa. E trayektonan di integridat aki lo por kana konhuntamente ku otro trayektonan ku ya ta andando.


text:
KRALENDIJK – Djaweps mèrdia alrededor di 1:15 sentral di polis a haña notifikashon ku un trùk a bòltu na altura di kaya Amsterdam. Na yegada di e promé patruya a konstatá ku riba e kaminda temporal ku a traha debí na trabounan ku ta tumando lugá pa konstruí un retònde, enberdat un trùk a bòltu riba su banda. A tuma nota tambe ku ya shofùr di e trùk a logra sali pafó di esaki. E shofùr a konta ku el a bai hala untiki na rant di e kaminda temporal pa duna espasio na un otro vehíkulo pa pasa den su banda, pero a nota kon tiki tiki a trùk a kuminsá kèntel i a bòltu. E tera tabata moli debí na yobida fuerte di último anochi. Ambulans a presentá na e sitio pa un chekeo médiko riba e shofùr i e no mester a bai hòspital. Algun ratu despues a saka tur e greis for di e trùk i ku yudansa di un otro ekipo a bòltu esaki bèk. Daño material ta konsiderabel na e trùk. CRS a presentá pa registrá e aksidente aki.
Un súplika ta bai na tur shofùr di kualkier ekipo pisá pa uza un otro ruta i evitá di pasa e sitio kaminda ta konstruí un retònde aktualmente.


text: Diahuebs merdia a drenta informe di un persona den trahe di Adam na Nikky Beach, mesora a dirigi patruya na e sitio. Un rato prome e mesun persona a ser raporta den Socotorolaan pero ey polis no a encontre. Na yegada di patruya na Nikky Beach a encontra un conocido ambulante cu solamente un sweater grandi bisti y nada mas. Polis rapidamente a pidi vehiculo di transporte na e sitio pa por atende cu e persona aki. E vehiculo di transporte di polis a bini na e sitio y a transporta e detenido pa Rode Kruis unda aki e ambulante por a ricibi panja pa asina e no ta canado den forma indecente riba caya.


text:
ORANJESTAD, Aruba –16 juli 2020
Cu introduccion di hopi medida di control, Aruba a logra habri su frontera un bez mas. A implementa hopi condicion pa nos bishitantenan pa evita cu nan por introduci e virus na Aruba. E condicionnan aki ta ensera cu nan mester presenta un test di Covid 19 negativo prome cu nan por move liber riba nos pais. Sea nan ta bin cu e test haci caba of nan por haci e test aki na Aruba, segun condicionan stipula di Aruba.
Loke ta e procedura y condicionan stipula pa un persona local of residente drenta bek Aruba despues di a bay di viahe ta poco diferente, esaki pa motibo cu no por nenga un local of residente di drenta su pais. E local of residente tin e opcion contrario na e exigencianan di e biahero pa bay den cuarentena pa 14 dia y no mester presenta of haci e test di Covid -19 na aeropuerto. Esaki sigur ta locual ta haci e risico pa localnan y residentenan bolbe plama e virus si nan no ta responsabel y atene nan mes na e reglanan stipula.
Departamento di Salud Publico durante e dianan cu a pasa a tuma nota cu algun local y residente ta scohe pa e opcion di bay den cuarentena pa 14 dia y no test na aeropuerto. DVG kier recorda local y residentenan cu e opcion aki tin su desbentahanan, e ta rekeri un responsabilidad grandi y tin consecuencia tambe si no cumpli.
E desbentahanan ta cu si durante e dianan di cuarentena e task forse constata cu bo persona no ta cumpli cu e condicionnan stipula, bo lo risibi un boet di minimo fl 1000,-. Durante e 14 dianan di cuarentena aki SVB no ta registra bo persona como AO y esaki nifica cu bo persona mester tuma e dianan aki como dianan di vakantie. Si durante e dianan di cuarentena bo persona realisa cu e miho opcion ta pa haci e test pa por sali di cuarentena, AZV no ta cubri e gasto di e test aki y como cu e test no lo wordo haci na aeropuerto pero na laboratorio e costo pa e test ta subi pa fl 225,-.
Departamento di Salud Publico ta haci un suplica na tur local y residentenan cu ta pensa di bay di biahe. Pa bienestar di bo mes, bo famia, nos comunidad y nos pais na momento cu bo regresa di biahe tuma e miho opcion y haci bo test di covid-19 na aeropuerto. Incorpora e $75,- di e test den bo budget di biahe, pa di e manera aki contribui na minimalisa e risico di trece y plama e virus riba nos dushi pais Aruba.


text:
KOMUNIKADO DI KUERPO POLISIAL KÒRSOU Detenshon relashoná ku asesinato.
KOMUNIKADO DI KUERPO POLISIAL KÒRSOU
248 / 2017
17 yüli 2017
Detenshon relashoná ku asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 17 di yüli 2017 den oranan trempan di mainta Personal di Tim di Reshèrshi enkargá ku homisidio, konhuntamente ku Tim di Atrako i Tim di Aresto a hasi detenshon di tres hòmber sospechoso.
Detenshon ta relashoná ku un kaso kaminda a lokalisá un kurpa sin bida den área di Klein Hofje, (komunikado di prensa 124/2017). Kaminda despues di un investigashon dor di NFI na Hulanda, a determiná ku ta trata aki di e hòmber Hussein El Naijar nasé na Libanon ku tabata pèrdí. Na Frederickstraat polis a detené e hòmber R.J.R.V. nasé na Venezuela di 25 aña di edat. Na un kas na Seru Fortuna a detené e hòmber S.H.A. nasé na Kòrsou di 23 aña di edat. Na De Savaan polis a detené e hòmber L.A.A.G. nasé na Venezuela di 26 aña di edat. Tur tres sospechoso ta detené relashoná ku asesinato. A presentá tur tres sospechoso dilanti un Fiskal Ouksiliar ku a ordená nan enkarselashon pendiente di mas investigashon.
Tambe polis a hasi entrada hudisial den un kas na De Savaan i un kas na Fuik.
Durante di e investigashon polis a detené tres hòmber i dos dama di nashonalidat Venezolano ku no por a presentá e dokumentunan nesesario pa por permanesé riba nos isla. A hiba tur sinku persona na Departamento di Imigrashon Rio Canario pendiente di nan deportashon.
Investigashon den e kaso di asesinato ta kontinuá.


text:
Voorbereidend Wetenschappelijk Onderwijs (VWO)
Scol Publico
Dienst Publieke Scholen (DPS) ta dirigi y administra un (1) scol cu ta ofrece educacion na nivel di Havo y Vwo (te cu Vwo 3):
- Colegio San Nicolas
Alumnonan di Vwo 3 cu bay over ta sigui cu Vwo 4 na Colegio Arubano na Oranjestad. Mas informacion:
Scol Particular (subsidia pa Gobierno)
Stichting Middelbaar Onderwijs Aruba (SMOA) ta dirigi y administra un (1) scol cu ta ofrece educacion na nivel di Havo y Vwo, caminda bo por obtene un Vwo-diploma den seis (6) aña:
- Colegio Arubano
Mas informacion:
Scol Anochi
Stichting Avond Onderwijs Aruba (SAA) ta dirigi y administra un (1) scol cu ta ofrece bo e posibilidad pa den un (1) aña obtene cuater (4) certificado di Vwo cu ta necesario pa por wordo admiti na e Facultad di Derecho di Universidad di Aruba:
- AvondHavo Aruba (AHA)
Mas informacion:
Scol Priva
Stichting Onderwijs CombinA ta dirigi y administra un (1) scol priva cu ta ofrece educacion na nivel di Mavo, Havo y Vwo:
- Schakel College
Mas informacion:
Landsexamen VWO
Examenbureau di Departamento di Enseñansa Aruba ta dirigi y administra Landsexamen na Aruba. Landsexamen ta pa brinda tur esnan cu no por acudi na un scol regular (den dia of anochi) e oportunidad pa obtene un diploma na nivel di Mavo, Havo of Vwo. E diploma di landsexamen ta ekivalente na e diploma obteni na un scol regular. Mas informacion:
Wetgeving
Voorbereidend Wetenschappelijk Onderwijs (VWO) na Aruba ta reglamenta den e
Na aña escolar 2004/2005 a introduci “Ciclo Basico” y na aña escolar 2006/2007 a introduci “Ciclo Avansa”. A base di e resultadonan di scol, e alumnonan di HAVO por stroom door pa e di tres aña di Ciclo Avansa HAVO of Ciclo Avansa Vwo.
Noticia
- Ultimo dia pa inscribi pa Landsexamen 2022 (9/28/2021)
- Inscripcion online pa Landsexamen 2022 (9/1/2021)
- Reglamento di examen AVO 2021 (4/19/2021)
- Ultimo dia pa inscribi pa Landsexamen 2021 (9/28/2020)
- Inscripcion online pa Landsexamen 2021 (8/30/2020)
- Docentenan di Colegio Arubano ta prepara pa enseñansa online (8/27/2020)
- Colegio Arubano (7/22/2020)
- Graduacion 2019-2020 (5/20/2020)
- Het Schakel College wordt toegankelijker en start met tweetalig onderwijs (4/2/2020)
- Ultimo dia pa inscribi pa Landsexamen 2020 (9/26/2019)


text:
Informacion den comunicado di prensa di Banco Central no tabata corecto
ORANJESTAD, Aruba – “Na ningun momento CITGO Aruba a informa Gobierno cu e proyecto no ta sigui of cu e ta atrasa”, asina Alvin Koolman, director di Refineria di Aruba N.V. a duna di conoce diabierna. E reaccion a bin como un aclaracion pa un articulo cu ARGUS a publica. Alvin Koolman a conclui cu e medio di comunicacion a uza e relato di prensa cu Banco Central di Aruba a emiti como su fuente pa e noticia aki. Obviamente e relato di Banco Central ta contene informacion robes y e agencia a mal interpreta e informacion di Banco Central tambe.
Di otro banda, den e articulo ta cita un vocero di Ministerio di Energia di Venezuela unda ta bisa cu e proyecto no por sigui pa falta di financiamento. Alvin Koolman ta lamenta cu e medio ta referi na “un vocero” pero no ta menciona nomber y como tal ta dificil pa deduci ken por a bisa algo asina. Refineria di Aruba a garantisa cu CITGO Aruba ta siguiendo manera acorda.
Locual ta sosodiendo awor ta cu, e institutonan financiero ta rekeri un evaluacion completo, hopi detaya, di kico ta e inversionnan cu mester haci awor pa rehabilita e refineria pa por cuminsa opera. Ta papia di entre 600 pa 700 miyon dollar, cu aunke e “business case” ta bon, toch e industria financiero ta rekeri un evaluacion mas sigur. Na februari ultimo CITGO Aruba a cuminsa tuma e prome 100 trahadonan, pa prepara e evaluacion aki. Ta premira cu fin di e luna aki lo ta cla cu e investigacion tecnico aki.
Pero, adelantando pa e financiamento final, banconan a otorga CITGO Aruba un asina yama “bridge loan” di 200 miyon dollar pa nan por cuminsa opera y prepara e evaluacion detaya aki, pa despues nan duna e resto di e fiansa.
Alvin Koolman ta lamenta cu Banco Central di Aruba mes no a suministra informacion corecto ora bisa cu na Juli 2017 e proyecto lo cuminsa, pasobra esey no ta berdad. E proyecto a start for di 2016 caba, pues no tin ningun sorto di tardansa di 8 luna. “Bo no por firma dia 1 di october 2016 y cuminsa cu refurbish dia 2 di october”, asina Alvin Koolman a splica. Ta despues cu Bo firma ta cuminsa e periodo di inspeccion, pa despues cuminsa cu trabounan di refurbish cu lo dura 4 aña largo pa e refineria por cuminsa maneha 209 mil bari pa dia.
Por conclui cu Banco Central di Aruba no a compronde e asunto bon y a suministra informacion robes, pa cual e agencia internacional di noticia a mal interpreta e comunicado di prensa.
Kisas hopi hende ta corda ainda cu a anuncia cu na Juli 2016 lo firma contract y a premira cu lo tuma entre 500 pa 600 hende na trabou den aña 2016 ainda y e rehabilitacion di e refineria lo a start den e prome kwartaal di 2017. Pero no a logra firma na Juli sino te na October 2016 pa cual e cantidad di trahado cu a premira den 2016 a resulta menos. Pues, ta den e prome kwartaal di e aña aki a emplea mas trahado. Bisando esey, en bes di a cuminsa na maart ultimo, awor lo cuminsa cu trabounan di refurbish na luna di juli proximo.
Entretanto tin mas o menos 400 hende den servicio na CITGO Aruba y ta premira cu den e siguiente lunanan lo emplea un grupo mucho mas grandi di trahado.
Desde dia 1 di october 2016 Gobierno a funda Refineria di Aruba N.V. cu tin e concesion pa maneha e refineria, e terenonan y ta supervisa e huurdo, CITGO Aruba Refinery, den nan operacionnan diario. Alvin Koolman, un experto den e industria petrolero, ta na cabes di e compania, cu ta doño tambe di Fuels Marketing & Supply Aruba cu ta maneha distribucion di gasolin, diesel y fuel oil pa nos pais.


text:
ORANJESTAD โ Awe, 14 December, Ministerio di Salubridad Publico a ricibi bishita for di un representante di Ministerie van Volksgezondheid, Welzijn en Sport (VWS) di Hulanda. E bishita aki a wordo teni en cuadro di e programa actual di vacunacion na Aruba cu ta recarda e prome vacuna, di dos vacuna y e โbooster shotโ.ย
Un bishita a wordo haci na Centro Libertador Betico Croes, na Santa Cruz, unda cu VWS a haรฑa e oportunidad pa mira unda ta administrando vacuna durante 3 dia largo. Na un centro grandi asina, ta mas facil ofrece e posibilidad pa mas persona jega y haรฑa chens na un manera organiza pa ricibi nan di prome vacuna, di dos vacuna of e booster shot.ย
Tambe VWS a haรฑa oportunidad pa wak e bus cu lo bai core di bario pa bario, pa asina promove y stimula mas hende tuma nan vacuna.ย
VWS a keda masha satisfecho cu e programa presenta na nan y a mustra aprecio cu nan por a bishita Centro Libertador Betico Croes y sera conoci cu e Bus di Vacuna.ย
Un danki ta bai na Staatssecretaris Blokhuis y VWS pa nan sosten financiero, cu Aruba awe por tin un bus asina aki.ย
Finalmente un recordatorio cu tin 2 dia mas unda por โWalk Inโ entre 8or di mainta y 4or di atardi na Centro Libertador Betico Croes, non-stop, pa busca e vacuna cu bo falta sea ta e prome dosis cuminsando for di 12 aรฑa, di dos dosis of e ‘booster shot’ cuminsando for di 55 aรฑa.ย


text:
Haring ta un pisca shinishi, hopi gusta na Hulanda. Ora ta smoke un haring e ta bira colo cora y naturalmente ta haya un holo mas fuerte. Segun un storia bieu, cachonan di casa tabata tras di un coneu y pa scapa bida di e coneu un “red herring” a ser uza pa despista e cachonan. E holo fuerte lo a confundi e cachonan pa e coneu logra scapa. Pa e motibo aki e termino “red herring” ta expresa un argumento falso (sofismo) cu tin como meta despista hende for di un argumento incomodo.
Minister di Salubridad Publico, Dangui Oduber, recientemente a demonstra uzo di un “red herring” ora cu e no kier enfrenta su responsabilidad pa e corupcion den escala grandi cu a tuma luga na DVG. Ora cu parlamentario Mervin Wyatt-Ras (AVP) ta mustra riba su responsabilidad,[1] e minister ta draai e cuenta: “Hopi lamentabel, tristo y condenabel con Mervin ta atacha credibilidad di henter un departamento asina importante y lastra tur e empleadonan.”[2] Esaki ta un “red herring”. E minister simplemente no kier contesta e pregunta encuanto su responsabilidad.
E realidad ta cu ningun “red herring” por tapa e holo stinki di pisca putri di e maneho di integridad di Gabinete Wever-Croes: Censo, DIMP, OM y DVG ta nos departamentonan mas prominente. Toch hasta eyden fraude y corupcion ta tumando luga. Ta e maneho di Gabinete Wever-Croes mes ta facilita e corupcion aki. Minister Oduber a perde un caso den corte pa motibo di metemento politico den Fundacion Lotto pa Deporte y no ta nada straño cu ta e bufete di tata di señora Evelyn a defende Gobierno den e caso aki.[3] Den un cultura di nepotismo, clientilismo politico y di faboritismo, ta normal cu politiconan ta percura pa “nan hendenan” tin acceso na cierto actividad comercial y cierto cupo di trabao. Esunnan cu no ta parti di e amigonan aki ta core peliger di ser kita for di trabao pa motibonan politico. Djis corda e caso di director di DVG, Jerry Staring.[4]
Tur hende sa cu e falta di mecanismonan di control ta crea e oportunidad pa violacion di principionan di integridad. Si e empleadonan ademas ta hopi ambicioso, tin problema financiero of tin un adiccion, nan lo tin e motivacion pa comete fraude. E triangulo di fraude (fraud triangle) ta completo na momento cu e ministernan mes ta crea hustificacion pa fraude pa medio di nan nepotismo y otro tendencianan cu ta corumpi henter e aparato gubernamental: “a fish rots from the head down”. Gabinete Wever-Croes tin un preferencia pa haci uzo di “red herrings” pa tapa holo di pisca putri. Si nos kier un politica nobo, ta necesario pa MEP la su preferencia pa e colo cora un banda y dedica un poco mas na e contenido di nan comunicadonan.
[1] Trempan, diaranson 5 di januari 2022, 18.
[2] Trempan, diaranson 5 di januari 2022, p. 13.
[3] SENTENCIALOTTO.pdf (noticiacla.com)
[4] Hues a dicta: Drs. Jerry Staring a recobra tur autoridad como Director – 24ora.com.


text:
Disponibel na hulandes tambe
Debí na e situashon di bahada di preis di krudo mundialmente, a bin espasio pa un bahada den preis di gasolin i diesel, pero tambe di awa i koriente. Si e preis stabilisá riba e nivel aktual, i esaki tradusí su mes den preis di produktonan rafiná, por premirá ku den luna di òktober lo tin un bahada adishonal.
Preis di gasolin tabata fls. 2.067 i lo bira entrante 1 di sèptèmber fls. 2.018 pa liter.
Preis di diesel tabata fls. 1.264 i lo bira entrante 1 di sèptèmber 1.132 pa liter.
Preis di awa tabata fls 9,9739 pa meter kúbiko i entrante 1 di sèptèmber lo bira fls. 9,8223 pa meter kúbiko.
Preis di koriente tabata fls. 0,5811 pa kWh i entrante 1 di sèptèmber e promedio lo bira fls. 0,5568 pa kWh.
Pa loke ta toka preis di gas, aki a detektá espasio pa aprobá un bahada supstansial di e preis apliká riba merkado, ku e meta pa trese alivio pa komunidat.
Bòm di gas di 100 lbs tabata fls. 60,- pa bòter i lo bira entrante 1 di sèptèmber fls. 50,- pa bòter; meskos tambe e bòter di gas chiki di 20 lbs tabata fls. 13,50 kual lo bai bira 10,00 pa bòter entrante 1 di sèptèmber próksimo.


text:
KOMUNIKADO DI KUERPO POLISIAL KÒRSOU Detenshon di un sospechoso.
KOMUNIKADO DI KUERPO POLISIAL KÒRSOU
077 / 2017
12 mart 2017
Detenshon di un sospechoso.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 11 di mart 2017, alrededor di 21.20 or, Sentral di Polis a dirigí un unidat polisial na Lagoweg na altura di un toko pa un kaso di menasa. Na e sitio polis a komprénde for di e denunsiante ku un hòmber a menasé ku un hacha. Kontinuando ku e investigashon polis a bin topa e sospechoso drumí riba un banki banda di e toko. Na momentu di su detenshon e sospechoso a komportá for di òrdu ku polis. Na e sitio polis a detené e hòmber sospechoso B.J.C. nasé na Kòrsou di 51 aña di edat en konekshon ku menasa. Durante su detenshon polis a konfiská un hacha. A presentá e sospechoso dilanti un fiskal ouksiliar ku a ordená su enkarselamentu pendiente mas investigashon.


text:
WILLEMSTAD – “Lo e no gana, pero su partisipashon ta históriko si, un atrakshon di bèrdè mes”. Esaki Filomena ‘Elia’ Isenia ta bisa di Maarten Schakel. E DJ hulandes di Dolfijn FM, huntu ku e banda Wesu di Hector Samson, ta partisipá na e festival di tumba 2014. Su tumba yama ‘Stobá di Tumba’, un komposishon di èks Rei di Tumba Farley Lourens.
Isenia, ku a gana e festival na 1991 i 2010, e aña aki ta partisipá pa di 22 be. E tambe ta kanta ku Wesu i meskos ku Maarten e ta ensayá tur anochi den Hòfi Bill na Veeris.
Dick Drayer ta papia ku Elia Isenia
“Su tumba ta bon, pero e mester profundisá mas. E por, ma nos mester ta honesto si”, Isenia ta bisa. “E mester drenta mas den nos kultura, nos manera di kanta i nos ritmo.”
Segun e èks Reina di Tumba Schakel su partisipashon ta importante pa integrashon di hulandesnan na Kòrsou. “Su tumba tokante kuminda i kushina di Kòrsou lo duna tur hulandes gana di sa mas tokante di esaki. Nan lo siña konosé un parti di nos kultura. Festival di Tumba ta importante pa nos”, Isenia ta bisa.
Peter van der Pligt
Maarten ta e di dos hulandes ku ta partisipá na Festival di Tumba. Na 1992 Peter van der Pligt tabata e promé. El a partisipá ku e tumba ‘Kumpli kuné’, e tumba mas toká di e aña ei. Segun Isenia Peter e tempu ei tabata mas avansá ku Maarten awor. “Pero ku un públiko animá i e euforia ku ta reina tur kos ta posibel”, segun Isenia.
Outor Dick Drayer


text:
Awe tawata un dia extraordinario pa nos isla. Algo cu a cuminsa den forma di un manifestacion di comerciantenan disgusta cu e maneho di Caya Betico Croes y su AruParking klem, a termina cu un discurso interumpiendo un reunion den Parlamento. Un rato despues cu un Premier anunciando di ta bay di acuerdo di inmediato cu un di e ponencianan di e comerciantenan.
Pa mas of menos 10:00am por a mira mayoria di e tiendanan den Caya Betico Croes nan porta cera y cu posternan bisando “No klem; Habri caya bek”. Mientras tanto na Plaza Daniel Leo a cuminsa aglomera un grupo representativo di e tiendanan den Caya cu pancartanan gritando “No klem; Habri caya bek”.
Despues di un rato, ora e manifestacion a coy su forsa, a dicidi pa cana bay Parlamento, na unda tabata tin un reunion publico andando. Bou guia di Cuerpo Policial e grupo di manifestantenan a drenta parlamento y a dirigi fuerte pero respetuosamente na e Presidente di Parlamento pidiendo oido pa nan ponencia. A bin un discusion entre e fraccion opositor y e Presidente di Parlamento debatiendo si e manifestantenan den representacion di Caya Grandi merece oido di nos Parlamento, si of no. Mientras esaki tabata sucediendo, Premier a subi e tribuna y a atende cu e grupo.
Fuera di e organizador di e manifestacion y vocero di e grupo, mi persona; tambe partido politiconan opositor a dirigi nan mes na Premier, tur treciendo e mes un punto padilanti: kita e klem cu ta actua di un manera represivo contra nos pueblo/cumpradornan y laga autonan bolbe transita door den Caya pa por admira e vitrinanan. Premier a duna full atencion na e manifestantenan y no a dura muchu prome cu Premier a vocifera: “Awe nos ta kita e klem!” despues di e presion di e grupo.
Fraccion di MEP a presenta mocion pa habri Caya bek, cual Prome Minister a priminti sin duna fecha.
Cu caranan di satisfaccion e comerciantenan a desaloha e tribuna di Parlamento y a reanuda nan trabou di cada dia den Caya. Un acto di valentia nunca antes visto di parti di comercio cu sigur sigur a duna su fruto.
Tatiana Eman-Mallarino


text:
ORANJESTAD; Diasabra siman pasa Minister Endy Croes tabata presente na Barcadera pa un ocasion hopi special unda a duna reconocemento y homenahe na sr. Alberto ‘Betto’ Roga. Den un ambiente festivo memey di famia, amistadnan, ex–hungadonan di baseball y Minister Endy Croes a dedica e anochi special aki na honor di sr. Alberto ‘Betto’ Roga kende tin un trayectorio impresionante den e mundo di baseball cu hopi titulonan di campeon cu entre otro ekipo di Aruba Rotary. Sr. Roga tin tambe un enorme dedicacion como boluntario y a dedica su bida pa educa hobennan hunga baseball.
Den presencia di su esposa, yuinan, amistadnan y ex hungadonan di baseball e mandatario di deporte a haci entrega di e reconocemento di ‘Baluarte di Deporte’ na e legendario sr. Betto Roga. Minister di Enseñansa y Deporte Endy Croes ta gradici Betto pa su dedicacion y aporte den deporte di baseball na Aruba.
Minister Endy Croes a hiba un excelente discurso cu bunita palabranan bon escogi dedica na sr Roga y a gradici famianan pa e invitacion y bunita recepcion alabes ta duna palabra di gradicimento y pabien na su esposa y yuinan kendenan semper a sostene sr. Betto Roga aña aden y aña afo. Danki Betto pa bo tremendo aporte incondicional na deporte. Danki na tur esnan cu a organisa e tremendo anochi aki.


text:
Apesar di lockdown… casonan a dispara.
Diabierna 34.885 / Diasabra 28.003 / Diadomingo 32.581
Cifranan di corona na Hulanda a subi drasticamente den weekend. Dia 7 januari a marca 34,885 caso. Diasabra 28.003 y diadomingo 32.581. Esaki ta record nobo pa Hulanda cu nunca antes a bati mas di 30 mil caso riba un solo dia. Tin ministernan cu mester huramenta cu tambe a tesf positivo. Pues, Omicron ta batiendo Hulanda pisa. Door di cantidad di caso halto, esaki ta bay ranca tambe mas hende hiba hospital y lo tin mas morto. E siman aki gobierno nobo ta sinta y muy pronto nan lo mester duna update di e situacion.


text:
ORANJESTAD – Parlamento dialuna a reuni henter dia cu Minister Dowers riba e situacion di criminalidad.
Lamentablemente e minister no a mustra ni un rato so su preocupacion pa cu e seriedad di e situacion. Ni un rato so ela demostra convivencia cu victimanan di atraco, al contrario, e tabata hari y chercha di parlamentarionan di oposicion.
Lider di MEP Evelyn Wever-Croes den nomber di pueblo di Aruba a cuminsa cu manda un palabra di forsa na nos Cuerpo Policial
Den e ansha cu tur hende ta aden di tanto criminalidad na Aruba, nos tur ta sinti un ansha y preocupacion grandi pa agentenan di Cuerpo Policial.
Agentenan cu ta traha cu alma y cuerpo, sin suficiente material pa hasi nan trabou, sin material pa tene nan safe y sin suficiente personal pa traha. Ta bow di e curcumstancianan aki nan mester combati criminalidad. “Den nomber di MEP mi a expresa convivencia cu tur agente policial, nos tin boso den nos oracion” segun Evelyn Wever-Croes.
Ta obvio cu e gobierno aki no por mas. Ta obvio cu e gobierno no kier mas cu criminalida, nan a purba 7 anja y no a logra. E cuerponan di husticia a demostra den pasado, bou di guia y maneho otro ministernan, cu nan SI por mantene orden y respet. Nos cuerponan por hasi Aruba sigur bek, pero obviamente no bou di e minister y e gobierno aki. Ta obvio cu ta e cambio aki mester bin despues di eleccion 2017, e cambio di rumbo di nos pais pa hasi nos pais sigur atrobe.
MEP SI LO HASI ARUBA MAS SIGUR ATROBE
“E problemanan di nos pais ta serio, sinembargo nan no ta imposibel pa soluciona. Bo mester tin vision unda bo ta bai, determinacion pa yega eynan y curashi pa hala tur cos for di bo caminda pa bo logra bo meta.
Den vision di MEP nos lo atende cu e tema di criminalidad den dos paso.
Paso 1 ta controla nos fronteranan mas estrictamente pa evita importacion ilegal di arma, droga y persona. Cu Radar, Helicopter y Warda nos costa cu mas autoridad. Pa asina nos sa exactamente ken y kiko ta drenta nos pais y kiko ta drenta y pa asina nos cuminsa pone un fin na e ola grandi di ilegalidad.
Y una bes nos fronteranan ta sigura, cu Paso 2, nos lo pone orden paden den cas. Cu man duro y sin miedo nos lo mustra criminalnan cu nan ta enemigo di nos pais. Nos lo inverti pa Cuerpo Policial tin suficiente personal y material pa nan por combati criminalidad cu man duro y efectivamente y sin core tanto riesgo manera awor cu nan propio bida. Nos lo atende cu tur ilegalidad cu man duro. Sea ta orario di ciere di establesimentonan nocturno, of ta atraco, of corupcion den gobierno: nos lo atende cu man duro y regla y leynan lo wordo enforsa y esnan cu ta viola ley, abusador y criminalnan lo wordo atendi cu man duro. No manera amigo di ministernan, sino manera enemigo di e pais aki. Y eynan Mike Eman y su gobierno a faya. Pasobra nan tin amistadnan demasiado estrecho cu criminalnan. Y ta pesey e gobierno aki a faya.
E vision aki nos ta tresiendo den cada hogar y cune e speransa cu pronto e cambio ta na caminda, e cambio pa hasi Aruba mas sigur atrobe. MEP a hasi’e den pasado y MEP ta prepara pa bolbe hasi’e. Un Aruba sigur y trankil pa nos muchanan y pa nos grandinan, un Aruba cu nos tur ta orguyoso di dje atrobe” lider di MEP Evelyn Wever-Croes a bisa den su discurso den Parlamento.


text:
Economista Ben Marapin a trece padilanti den un entrevista duna den media cu e proximo gobierno cu bin di 2017-2021, no tin espacio pa haci luho mas. Sino mester atende cu resolve e problema di debe entre otro. Segun lider di Pueblo Orguyoso y Respeta (POR) Otmar Oduber esey ta e ‘liña cora’ cu ta core den henter e ‘Plan di Accion’. No tin espacio pa haci luho pa gobernacion, e unico espacio cu tin ta mehora calidad di bida di nos hendenan.
Locual cu sr. Oduber ta referi na dje cu mehoracion di calidad di bida ta encera percura cu costo di bida por wordo regula. Percura pa nos hendenan por tin un entrada mas digno cu por participa den un economia cu na final di dia e meta mester ta cu gobierno por haya su fondonan. Y cu prioridadnan di pueblo (no prioridadnan di gobernantenan), nos ehecuta plannan na interes di comunidad di Aruba. Esey ta e ‘liña cora’ cu ta core den henter e documento aki, caminda cu ta pone e ciudadano, e adelanto di e ciudadano y e beneficio di e ciudadano na prome luga. No na proyectonan cu gobierno ta kere ta prioridad.
Con lo logra esaki
Aki tin un Forsa Nobo cu a acumula informacion di comunidad di Aruba. Mester reduci bo gastonan dentro di gobierno, POR ta kere cu mester hacie na un forma cu ta automatisa e procesonan di gobierno caminda bo ta privatisa departamentonan cu no tin como meta pa ta un departamento di gobierno. Esaki ta e prome manera cu a demostra atraves di un Aruba Tourism Authority (ATA) Sui Generis y ANSA. Asina ey bo por sigui privatisa departamentonan, laganan funciona mas optimal pa comunidad di Aruba, na final ta e servicio cu nan mester brinda pa comunidad di Aruba ta e enfoke. Tambe crea un revolucion den bo economia caminda cu tur cu ta participa den dje, e trahadonan ta haya un adelanto. Pero cu tambe ta duna un espacio na esunnan cu tin cu inverti, doñonan di trabou, empleadornan na Aruba. Pa nan por inverti y circula e placa den bo economia di tal forma cu gobierno na final ta ricibi su ‘fair share’ cu por wordo inverti den e gran cantidad di otro fasenan/plannan manera educacion, infrastructura y salubridad (cu tambe ta importante).


text:
Documento
5 Documentonan
Surti segun: Fecha / Relevancia
Rapport di investigacion di accesibilidad (PDF, Hulandes)
Corona
Informacion pa studiantenan di Aruba, Corsou, Sint Maarten y Hulanda Caribense pa inscripcion den Basisregistratie Persoonsgegevens (BRP)
Prome cu bo por bay studia na Hulanda, mester regla un ke otro asunto. Un di e asuntonan ta e inscripcion den e administracion ...
Grafica di Reino Hulandes
Den e grafica aki bo por mira mesora cual ta e 4 paisnan y e 3 municipionan special cu ta cay bou di Reino Hulandes.
Discurso “Prinsjesdag” 2012 Gerard van der Wulp na Aruba
Dama- y cabayeronan, Bonbini na e encuentro aki di Prinsjesdag di Representacion di Hulanda na Aruba, Corsou y Sint Maarten.


text:
Patólogo a konkluí outopsia riba e kurpa di B. Neuman.
Awe mainta patólogo a konkluí outopsia riba e kurpa di Benjamina ” Celia ” Neuman.
E dama Neuman tabata pèrdí pa 11 dia ora ku a bin enkontr’e morto den área di Bolivia. Mesora a tuma e kurpa den beslag pa asina por hasi outopsia riba e restunan.
For di e outopsia por konkluí ku no tin un indikashon di akto ku violensia òf otro indikashon ku por hiba na un investigashon mas amplio. Patólogo a deklará e morto unu natural.
Kual por a ser okashoná dor di dor di desorientashon ku por a kondusí na deshidratashon.
KOMPARTI E NOTISIA AKI VIA / Share the news
Like this:
Like Loading...


text:
Delta FM92.7 & Lupita
ᐅ Skucha Lupita live aki, tur diasabra atardi
E obra grandi aki ta un koperashon di Radio Deltha 92.7 FM Korsow i Lupita De Palm. Nan ta obranan ku a wòrdu presenta on air. Joycita-adv, Radio Deltha 92.7 FM Korsow i Lupita De Palm ta hasi posibel pa presenta e obranan aki online, pa juda nos komunidat den su kresementu spiritual, mental, fisikal i sosial.
Asina nos por krea un komunidat sano pa juda engrandese Dios Su obra i kumpli ku e mandato ku a wordu enkarga na nos, pa sigui plama e mensahe: Mateo 28:19,20. Ku ta bisa: "Pesei, bai i hasi tur e nashonnan disipel di Mi, i batisá nan den nòmber di e Tata i di E Yu i di e Spiritu Santu,i siña nan pa kumpli ku tur loke Mi a ordená boso; i mira mi ta ku boso semper, te na fin di mundu" Amen.
Un danki ta bai na Radio Deltha i Lupita pa nan koperashon ku e obra aki por a bira posibel.
Radio Atventista Boneiru
Nos ke yena bo trabou ku bendishon. Ku e músika i programanan ku ta halabo serka di shelu.
Nos ke yena bo kas ku músika ku e atmósfera selestial. Ku e músika ku ta halabo serka di shelu. Memorisá nos dial den e radio di bo kas i yena bo famia ku bendishon
ᐅ Skuch'e live aki


text:
Aruba
Shailiny Tromp-Lee cu pleno confiansa den minister president y Crisisteam
Segun Parlamentario Tromp-Lee nos a cera y habri aña preocupa cu e desaroyonan encuanto e variante nobo di COVID Omicron. Durante dianan di fiesta cifranan a cuminsa aumenta y manera cu aña a habri e cifranan ta aumentando drasticamente tur dia, pero manera nos Minister President y Crisisteam a indica through nan rueda di prensa, nos no mester bay den panico. Mediante cifra y knowledge a keda demostra cu compara cu olanan 1 te cu 4, no obstante cu e cantidad di personanan contagia ta tremendous halto compara cu e olanan anterior, e impacto riba nos hospital ta limita. Esaki ta haci cu no ta rekeri ainda di medidanan mas severo.
Contrario na opositornan politico cu na tur momento kier cuestiona, bagatalisa y hasta atacha credibilidad di nos profesional y expertonan, ami si tin tur confiansa den nos minister president y Crisisteam cu na un manera hopi responsabel y dirigi a bin ta manehando e pandemia aki. Tin a cuestiona integridad di ful DVG y otro ta tira oblique riba credibilidad di profesionalnan di crisisteam y e cluster di enseñansa. Algo cu Tromp-Lee ta condena. Desde un principio di e pandemia, Parlamento regularmente ta keda informa debidamente y sigur tur parlamentario ta na altura di e structura dentro di cual crisisteam ta traha y ta bon na altura cu desicionnan ta keda tuma conhuntamente cu nos profesional y expertonan. Dus cada biaha cu nan ta ataca e maneho di e pandemia nan ta bon consciente cu no ta minister president so nan ta ataca pero tur esnan cu ta forma parti di e structura y cu desde un principio ta aconseha y dicidi. Delaster biaha cu Gobierno y Crisisteam tabata den Parlamento tabata dia 29 di november ultimo caminda Parlamento a haya un replace, a atende cu preocupacionnan di parlamento y tur pregunta a keda contesta.
Tromp-Lee ta lamenta cu weganan politico innecesario ta keda hunga, memey di un situacion asina delicado pa nos pais. Principalmente pasobra a keda demostra cu desde cuminsamento gobierno y Crisisteam a maneha e pandemia buscando semper un balansa entre salud y economia. Semper e siguridad y bienestar di nos pueblo a keda poni na prome luga. Parlamentario Tromp-Lee ta convenci cu nos expertonan conoce nan materia y ta manehando e disaster aki lo mihor posibel, p’esey mes e ta haya hopi grave cu den nan afan pa desacredita nos Minister President opositornan politico ta desacredita e crew completo cu a bin ta traha incansablemente ya pa casi 2 aña caba. Pero nan ta lubida cu ta e mesun experto y profesionalnan aki nan ta acerca pa nan enter pa nan por haya informacion, forma opinion y stipula imaginative and prescient y maneho pa futuro.
Tromp-Lee ta haci un peticion na pueblo pa ban keda cabes friu y cada un di nos percura di haci su parti (cuida, preveni, comporta and so on). Na su colega politiconan e ta haci un apelacion pa cease cu weganan politico pasobra eigenlijk nos no tin espacio esakinan y mihor dedica nos tempo y critica constructivamente na progreso di nos pais. Aruba completo mester keda positivo pa hunto nos sali di e situacion aki pronto y sigui traha na recuperacion di nos pais. Awor Aruba mester di nos tur pa progresa. Abo por scoge di ta parti di dje of di ta parti di esnan cu no kier mira Aruba progresa of no kier aporta berdaderamente na esaki.


text:
Sasaki – Diabierna anochi polis y ambulance ta bay cu urgencia Pizza Hut Sasaki, caminda un criatura di 2 pa 3aña a cay den e Play Ground.
Na yegada nan a wordo informa y tambe señala di unda e criatura a cay. Cu tawata un haltura di mas o menos 3 pa 4 meter.
Polis cu a yega e establecimiento y mirando e situacion di e criatura a pidi pa departamento tecnico.
E criatura a sufri trauma serio na cabes, caminda e ta wordo hiba cu basta urgencia pa hospitaal.
Na e sitio y tambe ta eerste hulp por a nota un famia bastante tristo y na mes un momento desespera.
Ariba e imagennan di Play Ground por wak e haltura di unda e criatura a cay.
Nos no por confirma si ta un fayo na e Play Ground of kiko e criatura mes lo por a bay haci.
Ultimo informacion cu nos a haya ta indica cu e criatura su situacion lo ta stabiel y ta bou observacion di specialistanan.


text:
-
TCB I BIA DEN KOPERASHON KU ENTIDAT PÚBLIKO BONEIRU I BONHATA TA FIRMA UN MOU I UN AKUERDO DI KOPERASHON KONHUNTONovember 15, 2021
Kralendijk – Tourism Corporation Bonaire (TCB) i Bonaire International Airport (BIA) den koperashon ku Entidat...
-
DEN LUNA DI NOVÈMBER TA ORA PA “MOVEMBER CHALLENGE”.November 15, 2021
Stichting Prinses Wilhelmina Fonds Bonaire kier a gradisi tur esnan ku a partisipá den e...
-
FOR DI 15 DI NOVÈMBER 2021 MEDIDA PA ENKUENTRO PRIVÁ I PROFESHONALNovember 15, 2021
Kralendijk – For di djaluna 15 di novèmber 2021, maksimalmente 25 persona por ta presente...
-
ENTRANTE 18 DI NOVÈMBER 2021 PREIS DI KOMBUSTIBEL TA SUBI NA BONEIRUNovember 15, 2021
ENTRANTE 18 DI NOVÈMBER 2021 PREIS DI KOMBUSTIBEL TA SUBI NA BONEIRU. Esaki ta nesesario...
-
FIRMAMENTU DI AKUERDO DI INTENSHON BIBLIOTEKA PÚBLIKO BONEIRUNovember 12, 2021
Kralendijk – Biblioteka Públiko Boneiru pronto ta bira un lugá kaminda por debatí, sera konosí...
-
KOLEGIO EHEKUTIVO NO A PRESUPUESTÁ FONDO PA AGRIKULTURA PA 2022November 12, 2021
Kralendijk – Durante di reunion di Konseho Insular di 2 di novèmber último (reunion di...
-
LIDERNAN DI LEERORKEST DI BISHITA SERKA GEZAGHÈBERNovember 12, 2021
Kralendijk – Marco de Souza, direktor di Leerorkest Hulanda i sra. HeleenChristiaan-Quartel, kordinadora di Leerorkest...
-
REPRESENTANTE DI UNION OROPEO TABATA NA BONEIRUNovember 12, 2021
Kralendijk – Fernando Ponz Cantó a bishitá Boneiru komo representante di Union Oropeo. Ponz Cantó,...
-
APERTURA DI SENTRO DI OPERASHON KRUS KÒRÁ BONEIRUNovember 12, 2021
Kralendijk – Krus Kòrá Boneiru den presensia di invitadonan a hasi apertura ofisial di nan...
-
ARUBA, KÒRSOU I ST. MAARTEN PAIS DI RIESGO ABOU ENTRANTE 12 DI NOVÈMBER 2021November 12, 2021
Kralendijk – Entrante 12 di novèmber 2021 Aruba, Kòrsou i St. Maarten ta pais di...


text:
Aruba
Heintje Ras y Fundacion Pro Cultura ta organisa ‘cake sale’
Heintje a logra pasa mita di su hazaña riba 21 di november ultimo. E ta dunando underground tours na turista y nos hendenan local. Entre mas e tempo ta pasa mas ta e retonan cu Heintje ta confrontando cu su mes den e mina, pero danki na Dios, su yiunan y tur hende cu ta cerca di Heintje ta dun’e forsa pa sigui dilanti pa su meta di 100 dia.
Heintje su meta ta pa logra haya fondo financiero pa cuminsa cu un Mega Museo di Antigüedad pa asina e por expone tur loke el a colecta durante 15 aña. Nos tur por forma parti di e logro aki, ora cu nos contribui na su hazaña door di bay haci underground tour pa awg 12.50 pa persona of door di haci donacion pa e logra esaki.
Diadomingo awor Fundacion Pro Cultura Aruba ta organisa un Cake Sale na Mina di Fosfato entre e horario di 10or am te cu 2 or pm y mientras cu tin, lo sigui bende pa asina yuda Heintje den su hazaña. Cada cake box lo tin un costo di awg 5,= . Mientrastanto tambe Heintje ta continua mientrastanto cu su underground tour te cu 6:00 pm.
Pues nos kier invita tur esnan cu ainda no a yega Mina di Fosfato pa haci boso underground tours diadomingo awor entre 11:00 di mainta pa 6:00 di atardi cu contribuicion di awg 12.50 pa persona y alabes pa cumpra boso baki di bolo pa solamente awg 5,= pa baki tanten cu tin. Tur recaudación financiero ta bay pa e meta di Hazaña Mega Museo Heintje Ras.
Manera nos Papiamento crioyo ta bisa: “ bin trempan pa bebe awa limpi” y yuda Heintje logra su meta.
Nos kier a yama danki caba na Fundacion Pro Cultura Aruba pae incitiva aki y alabes nos kier a yama danki na Jhonson & Jhonson’s, 520 Home Sweet Home, Kamini’s Kitchen y Aruba Airport Authority pa nan donacion y/of contribuicion na e Hazaña Mega Museo. Nos ta conta riba sosten di nos hendenan y compania local pa yuda Heintje yega e meta pa Aruba tin su Mega Museo na Aruba y esun mas grandi den Caribe.


text:
Kiwanis Club of Palm Beach ta anuncia cu Diadomingo dia 28 di November 2021 lo tuma lugar e segundo edicion di e Kiwanis Ride4Kids Challenge. E actividad aki ta un iniciativa pa recauda fondo pa duna aporte na nos comunidad, especialmente na muchanan den necesidad. Diahuebs ultimo, den un rueda di prensa, Kiwanis Club of Palm Beach huntu cu Stichting Katholiek Onderwijs Aruba (SKOA) a anuncia cu e aña aki lo dedica e fondonan recauda primordialmente pa cubri gastonan di alumnonan di SKOA.
Kiwanis Ride4Kids Challenge ta un actividad di ciclismo unda e propio miembronan di Kiwanis Club of Palm Beach ta haci un hazaña deportivo door di core rond di Aruba cu e meta pa recauda fondo. E prome edicion di e actividad aki tabata aña pasa durante pandemia y e aña aki lo ripiti esaki debi na e exito anterior y alavez a tuma e decision pa haci’e un evento anual. Durante aña di pandemia mayoria organisacionnan na Aruba, incluyendo Kiwanis Palm Beach, mester a reinventa nan mes pa asina por sigui funciona y cumpli cu nan metanan proponi. Asina a introduci e Kiwanis Ride4Kids Challenge como un manera pa recauda fondo den un forma responsabel y conforme e protocolnan di Covid-19.
Sr. Rothmar Coenraad, Presidente actual di Kiwanis Club of Palm Beach, a anuncia cu e Club e aña aki lo dedica e fondonan caritativo primordialmente na yudansa financiero pa muchanan cu tin dificultad pa paga nan schoolgeld. E meta aki ta pa e alumno por atende school trankil y sin dolor di cabes pa ambos e mucha y mayor durante un temporada dificil. Ademas e fundacion escolar asina lo ricibi sufiencte entrada pa por brinda educacion na nivel. Kiwanis Club of Palm Beach ta orguyoso di haci esaki pa asina contribui directamente na e bienestar di e mucha den necesidad.
Director di SKOA, Sra. Anuesca Baly, a expresa su gratitud na Kiwanis Club of Palm Beach pa e yudansa aki. Sra. Baly a comenta cu aña pasa, durante pandemia a acerca y a haya yudansa di Kiwanis Club of Palm Beach pa alumnonan cu nan mayornan no por a cumpli cu e rekisito di pago di e aña escolar. E aña aki ainda ta den pandemia y semper ta keda cu un grupo di alumno cu e mayornan no por cumpli cu e pago aki. SKOA pa atende cu e situacion aki ta den proceso di lanta un fondo social pa locual nan a aserca diferente intancia. Pesei SKOA a bira hopi contento ora Kiwanis Palm Beach mes a acerca SKOA cu e idea pa contribui pa un biaha mas por sostene e alumnonan di menos recurso. Pa locual ta trata e seleccion di alumno cu por bin na remarke, Sra. Baly a splica cu SKOA ta haci un screening via di nan trahadonan social y tambe via e cabesante di e diferente scolnan. E proceso mes ta tuma lugar den un forma discreto cu ta garantisa e privacidad di e alumno y su mayornan.
President Rothmar Coenraad a splica cu Ride4Kids lo cuminsa 3:00’or di madruga ariba Diadomingo November 28, 2021 y ta wordo spera cu pa alrededor di 10’or y mei di mainta tur ciclista lo a drenta bek. E trajectoria programa pa e edicion aki ta 75 kilometer locual ta ekivalente na un vuelta rond Aruba. Lo sali y finalisa na Neptali Henriquez Park unda e cede di e Club ta localisa. Publico y Sponsors tambe ta bon bini pa atende akinan. Den e edicion aki lo participa diesdos (12) miembro di Kiwanis Club of Palm Beach. For di esakinan por lo menos dos (2) a propone pa pasa por lo menos un vuelta completo rond di e isla di Aruba.
Sr. Coenraad, tambe a splica cu nos comunidad tin diferente manera cu por contribui na e causa aki. Por haci un donacion pa un suma fiho of un suma pa kilometer cu ta keda completa. Por ehempel: si reta e Presidente, mester contribui 150 biaha e suma, pasobra e lo core 150 kilometer cu ta dos vuelta. Esaki ta un reto cu e mes a pone pa su mes.
Pa contribui por registra cu Kiwanis Club of Palm Beach via nos Facebook Page of door di simplemente manda un email ariba [email protected] of [email protected], y menciona cu bo persona of empresa kier ta un sponsor (contribuyente) di e evento. E committee organisado lo manda un email cu un formulario digital pa bo persona, pa asina bo por formalisa bo donacion door di menciona cua di e miembronan y cu ki suma bo lo kier sponsor. Naturalmente tambe por aserca tur otro miembro di e Club pa haya e formulario menciona pa registra como sponsor.
Kiwanis Club of Palm Beach huntu cu SKOA di antemano ta gradici tur esnan cu di un forma of otro ta duna aporte na e iniciativa caritativo aki. Tambe ta desea hopi exito na e ciclistanan miembro cu nan hazaña riba Diadomindo binidero.
Kiwanis Palm Beach ta pertenece na e organizacion global Kiwanis International cu ta un instancia caritativo dedica na haci nos mundo miho door di cambia un communidad pa medio di un mucha cada bez. Mas informacion por haya riba:
www.facebook.com/kiwanispalmbeacharuba of nos pagina di web:
www.kiwanispalmbeach.com


text:
Inter Willemstad ayera a gana su di tres wega den Kaya 6 di Liga MCB, derotando Jong Holland 3-2. Sinembargo e tim tin 6 punto só i tin ku kompartí e promé puesto ku Skèrpènè, komo ku ela pèrdè e protesta ku SUBT a entamá kontra dje.
Den e seri di wega ku a tuma lugá riba djabièrnè 19 di novèmber, Inter Willemstad a goliá SUBT ku skor di 6-0. E tim dje Barikahelnan sinembargo a protestá e wega.
E protesta tabata pa motibu ku Inter Willemstad a hunga ku Pedro de Sousa. E hungadó aki tambe ta aktivo den segunda divishon komo dirigente di Union Deportivo Tera Kòrá i a haña karchi kòrá algun dia promé ku e wega den promé divishon djabièrnè ei.
E komishon di protesta di Federashon Futbòl Kòrsou (FFK) a atende e protesta di SUBT i a duna e tim di Kinchán i besindario rason. Komo kastigu pa tòg a laga De Sousa hunga, e komishon a duna e tim dje Barikahelnan e wega ganá i 3 punto, miéntras Inter Willemstad a pèrdá 3 punto.
Apesar di a pèrdè e protesta i 3 punto, ainda Inter Willemstad ta sigui na kabes di Kaya 6. E tim ku porsierto ta bisiña i alabes ruman chikí di SUBT a gana ayera di Jong Holland ku skor di 3-2.
Davidson Rosa na apenas di 8 minüt a skor pa asina pone Inter Willemstad 1-0 dilanti. Na di 17 minüt Ruensley Leuteria a amplia e skor na 2-0. Rudrick Pop na di 35 minüt a skor i hasi e wega 3-0, pero na presis 45 minüt promé ku pousa bai aden Mirco Colina Jr a hinka e promé gol pa Jong Holland. Mesun hungadó aki den tempu èkstra, este 90+ minüt, a skor e di dos gol.
Skèrpènè ku a kai sorprendentemente 4-1 djabièrnè kontra Victory Boys, a rekuperá lihé di e derota aki ganando ayera ku skor di 2-1 di SUBT. Na di 32 minüt Benjamin Gil Guedez a pone e tim di Fraternan 1-0 dilanti. Michelangelo Beers na di 58 minüt a empatá e wega pa e tim dje Barikahelnan. Nicolás Rocha Gomez na di 82 minüt a seyá e di dos triunfo pa Skèrpènè.
E di tres wega di ayera a bai entre Victory Boys i FC Sithoc. E tim di Zapateer i bisendario a empatá 0-0 ku e ekipo dje Kolegialnan.
Despues di tres fecha di kompetensia, Inter Willemstad i Skèrpènè ta kompartí e promé lugá ku 6 punto for di 3 wega. Victory Boys i Jong Holland ta okupá e di tres lugá ku 4 punto for di 3 wega. SUBT ta sigui ku 3 punto i FC Sithoc ta sera kurá ku 2 punto.


text:
ORANJESTAD – Pa e Conferencia 35 aña Status Aparte -Aruba ta di nos tur, Gobierno di Aruba a conta cu presencia di Parlamentario Steven Martina, kende ta lider politico di partido MAN.
Sr. Martina a bini representa su Tata e ex-Prome Minister di Antias Sr. Don Martina, kende 35 aña pasa tabata co-firmante di e Status Aparte pa Aruba, hunto cu Sr. Betico Croes y Sr. Ruud Lubbers ex-Prome Minister di Hulanda, e ultimo dosnan den feliz memoria. Sr. Martina ta hopi orguyoso y ta un honor pa su persona pa tabata presente na e conferencia y ela expresa palabra di pabien pa e pueblo di Aruba. Durante 35 aña Aruba a crece, emancipa y para riba su mesun pianan. Corsou por siña hopi di Aruba cu a mustra di kier ta baas den su mes cas y asumi su propio responsabilidad como pais desde 1986. E laso entre Aruba y Corsou nos mester sigui wordo stimula y e autonomia y su desaroyo, Aruba ta un ehempel den reino. Gobierno di Aruba a aprecia e presencia di Sr. Steven Martina na e conferencia.


text:
KRALENDIJK – Problema di BOPEC ta un asuntu geo-polítiko. Esaki ta entre otro loke Norwin ‘Nochi’ Willem di USIBO a bisa durante un enkuentro ku prensa. “Nos di USIBO a haña e yamada pa duna asistensia i manera ta pará den statuto, nos a sinta rápido ku e sindikatonan na mesa pa atendé e problema di BOPEC. Nos a tuma nota rápido ku ta trata di un problema geo-polítiko. Huntu nos a yega na e senarionan ku por tin den henter e asuntu aki. Por lo ménos 8 senario, kada un ku nan konsekuensia.
: BOPEC keda habri, sera, a pone kreditario riba BOPEC; ILT ta desaprobá tur instalashon, e departamentu di Merka i mester duna lisensia i eksepshon pa komersialisá petroli i laga dòler drenta, por nengá di prolongá esaki; Gobièrnu di Boneiru por nenga di prolongá e pèrmit di operashon i tambe por bisa ku nan no a kumpli ku kondishon di erfpacht, BOPEC ta pidi bankarota i 2 òf mas kreditor por pidi bankarota di BOPEC. Basa riba esaki nos a bisa mester habri e deliberashon riba un otro nivel. Nos a enbolbí tur instansia ku tin influensia riba BOPEC. Entre otro gezaghèber Edison Rijna, Stuurgroep, Taskforce. Tambe nos a bai den e parti di Antia. Tambe a papia ku Raymond Knops i otronan. Nos a konsehá pa sindikatonan traha un akuerdo di koperashon ku otro, kaminda no ta sinta na mesa separá, sinembargo ta sinta huntu atendé e problema. Nos a purba tene e union, sinembargo e no a logra. Esei no ta nifiká ku nos no a sigui yuda. Loke si e akuerdo di koperashon a yuda ta lo siguiente i e ta bira e kompas pa kana riba dje.
: Hasi yamada riba gobièrnu Hulandes pa karga su responsabilidat pa entidat Públiko di Boneiru. Papia ku Merka pa yega na un manera pa kontinuashon di BOPEC. Karga responsabilidat pa yuda tur esnan ku ta den situashon fastioso relashoná ku e situashon di BOPEC.
A purba tur manera pa señor Corredor duna kara na Boneiru. El a purba papia separá ku sindikalistanan i nos a bis’é esei no ta yuda pa yega na solushon. El a bon Kòrsou nos a pidi pa invit’é pa e bin Boneiru. E no a bin Boneiru i a regresá Venezuela. Niun gobièrnu (hulandes òf di Boneiru) tin kontakto ku PEDEVESA. Pues niun hende no sa kiko tin den kabes di doño di BOPEC. Si no yega na un situashon legal i den e kaminda ku nos ta awor, e trahadó di BOPEC ta kore hopi riesgo. Nos tin ayudo di gobièrnu, loke nan por duna den e parti aki loke ta limitá. Ta simplemente paga awa i koriente i kisas hür di kas 2 luna. Departamentu di labor por tuma desishon ora BOPEC sera, nan lo paga sesantia. E trahadó por hasi petishon pa ònderstant, loke ta mará na kondishon, pues e no ta bai funshoná. Asina diferente situashon mas. No por sinta ketu mas. E situashon ta serio!”, Norwin Willem di USIBO a bisa.


text:
Implementashon Portal nobo pa mèldu transakshon no usual na Financial Intelligence Unit (FIU) Curaçao goAML
Komunikadonan:
- 1 Jan 2021: Dekreto nashonal di portal pa mèldu GoAML a drenta na vigor for di 1-1-2021
- 22 Dec 2020: Financial intelligence Unit Curaçao lo ta eskarsamente alkansabel via telefòn den periodo di 21 desèmber ’20 te 4 yanüari ‘21
- 19 Nov 2020: Seshonnan virtual di instrukshon tokante e forma ku mester mèldu transakshon no usual den e portal nobo goAML
- 13 Nov 2020: Registrá den e portal nobo goAML di Financial Intelligence Unit Curaçao entrante promé di yanüari 2021
- 7 Sep 2020: Portal nobo pa mèldu transakshon no usual na Financial Inteligence Unit (FIU) Curaçao


text:
XiomaraJeanira Maduro
Candidato #2
Xiomara Maduro ta naci dia 24 di december 1974 y ta mama di un yiu homber, Ethan Ruiz di 14 aña.
Educacion
Despues di a termina VWO na Colegio Arubano, Xiomara a bay studia na Hulanda, unda el a obtene prome su ‘Bachelor Degree in Economics’ na Hogeschool van Arnhem en Nijmegen. Despues a sigui pa e titulo di ‘Meester in de Rechten’ den ‘Bedrijfsrecht’ na Rijksuniversiteit na Groningen.
Carera Profesional
Na aña 2003 Xiomara a regresa Aruba y el a traha seis aña como Funcionario di Maneho (Beleidsmedewerker) na Meldpunt Ongebruikelijke Transacties (MOT).
Carera Politico
Na augustus 2009 Xiomara a debuta como politico participando na eleccion electoral den september 2009 y a keda elegi como Parlamentario di Pais Aruba. Xiomara a fungi como Parlamentario pa ocho aña y tabata conoci pa su actitud critico riba e maneho financiero di Pais Aruba.
Na aña 2017 na momento cu Partido MEP a forma Gobierno di coalicion, Xiomara a asumi e responsabilidad como Minister di Finansa, Asuntonan Economico y Cultura pa Pais Aruba.
Xiomara ta conoci como un mandatario carismatico cu ta traha cu curason y caracter pa Pais Aruba. Apesar di ta encarga cu carteranan hopi pisa, semper por mira un sonrisa riba su cara.


text:
Siman pasa un otro ‘CITGO-deal’ show a wordo organisa pa conmemora e cumpleaño di nos prome minister. Y locual a bira custumber, algun miembro di parlamento a cuminsa fiesta manera esaki ta e deal cu lo saca Aruba for di e abismo financiero y social cu nan mes a percura pa hinca Aruba aden. Atrobe di fiesta sin cu nan a ricibi e ‘CITGO-deal’ di parti di gobierno. Pero bon, manera nan ta prefera fiesta enbes di traha, laga nos di partido ABO haci nan trabou y informa pueblo kico ta para den e un parti di e ‘CITGO-deal) y asina trata di evita cu e politico tradicional lo pasa pueblo un ‘fastball’ atrobe, cu e storia cu esaki ta e ‘deal’ di siglo mientras en realidad e ta un cabay di troya.
Den e ‘Definitive Participation Agreement (Execution version) By and between the Public Legal Entity Land Aruba, CITGO Aruba Holding, LLC, CITGO Aruba Refining N.V. (CAR) and CITGO Aruba Terminal N.V. (CAT), riba pagina 2 tin skirbi: ‘Investor together with CAR and CAT and the other Investor Parties are willing to participate in and fund the rehabilitation of the Refinery…and the Government desires to allow, facilitate and guarantee such participation and, in recognition of the investments Investor will have to make, to grant certain incentives, protections, benefits and exemptions to Investor and other Investor Parties in conection therewith’.
Mientras cu den section 12.1 (a): ‘the Government guarantees the Investor Parties the stability of the terms and conditions of this Agreement and the Implementing Agreements as well as the fiscal and contractual framework hereof..’
Pues locual nos por mira akinan, cu gobierno a firma un otro deal pa duna e inversionistanan tur sorto di areglo fiscal y garantia, sin un dia e la consulta of cu e la haya aprobacion di parlamento. Es mas e ta hasta garantisa un clima stabiel durante e periodo di implementacion di e acuerdo. Cu Aruba ta bancarota, cu e ta bou curatela financiero di Hulanda y di cada florin mas di 80 cen ta bay pa paga debe y interes, anto con gobierno por garantisa un clima stabiel pa minimal 4 aña. Tambe e lo ta interesante pa gobierno splica ki tipo di garantianan y exoneracionnan ta wordo papia aki, cuanto esakinan lo costa pueblo, cuanto riesgo pueblo lo core y kendenan ta e ‘Other Investors Parties’?
Pa tur esunnan cu ta kere cu e ‘mehorador’ lo habri pronto y cu e efecto laboral y financiero lo por wordo mira y sinti, den e ‘CITGO-deal’ ta poni bon cla cu esaki lo dura kisas 4 aña. Section 5.1 (b) (i): ‘CAR is obligated to finalize the Rehabilitation Project within a period of no more than four (4) years after the Effective Date’.
Cuatro aña ta un periodo hopi largo y hasta e ‘International Monetary Fund (IMF)’ ta indica cu e pronosticonan economico no ta mucho bon y ainda tin hopi incertidumbre y inkietud mundial. Esaki ta haci mas cuestionabel cu gobierno por a firma un contract cu ta garantisa un clima stabiel durante e periodo un periodo di 4 aña. Gobierno a demostra cu e mes no por crea un clima stabiel financiero aki na Aruba of cu e por cumpli cu palabracionnan, manera e la haci cu Hulanda y CAft.
Locual ta interesante pa pueblo sa, cu awor despues cu gobierno a firma pa para garantia pa tur cos, awor ta cu e garantianan aki e inversionistanan ta bay busca financiamento pa ehecuta e proyecto ‘mehorador’, section 12.10 (c) (ii): ‘Considering that it is in the public interest to support the Investor’s ability to obtain financing for the benefit of the rehabilitation and operation of the Installations and Marine Assets, at the request of the Investor Parties, the Governments Parties will cooperate with the Investors Parties to negotiate and enter into or deliver such amendments to this Agreements and other agreements..as are necessary to facilitate the Investor’s Parties’ ability to obtain Project Financing..’
Tambe ta bon pa pueblo sa, cu gobierno a firma cu e mester coopera y cu e no mag di obstaculisa esunnan cu lo fia e ‘mehorador’ placa, si algo no sigui manera palabra, pa haya nan placa bek, section 12.10 (c) (iii): ‘The Government Parties will agree not to obstruct the Project Lenders’ enforcement of their security interest, including their excersise of their step-in and substitution rights in connection with the Investors Parties’ breach of their agreement with the Government Parties.
Lesando tur esaki den e ‘CITGO-deal’, nos no por yega na un otro conclusion cu ainda ta hopi prematuro pa celebra algo. E unico cos sigur cu ta sali di e ‘CITGO-deal’, ta cu gobierno a condena pueblo pa paga miyones atrobe na daño di perhuicio, manera a pasa den e proyecto ‘Race track’, si e ‘CITGO-deal’ no continua. Algo cu tambe ta sigur den e ‘CITGO-deal’, ta cu algun hende lo cobra un balente ‘finder’s fee’ ora e ‘Investor’s Parties’ obtain Project Financing’, manera tambe a pasa den e proyecto ‘Black Corridor’. Den e dianan siguiente nos lo keda informa pueblo mas riba e ‘CITGO-deal’ di hopi pagina. Pero ya caba nos por informa cu e mesun preguntanan cu a wordo haci e tempo ey, despues cu Aruba a wordo condena paga miyones na daño di perhuicio pa e proyecto ‘Race track’, tambe ta valido. Pues si Aruba tin cu para garantia pa tur cos atrobe, dicon semper ta otronan so, ta bira miyonario? Un otro interesante observacion ta, cu algun di e protagonista principal di e proyecto ‘Race track’ atrobe ta envolvi, solamente e biaha aki uno ta den gobierno mientras e otro ta den parlamento. Pues e aventura CITGO ta un otro proyecto ‘Race track’ of ta puro casualidad? Ban spera cu no.


text:
Detenshon relashoná ku ladronisia, komplisidat i destrukshon.
KOMUNIKADO DI PRENSA 398/2021
1 desèmber 2021.
Detenshon relashoná ku ladronisia, komplisidat i destrukshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di ladronisia di un kaha fuerte ku
kontenido ku sospeshosonan a horta dia 9 di sèptèmber 2021, for di un trùk ku ta repartí
serbes den área di Siberie, polis a detené un sospechoso.
Djárason 1 di desèmber 2021, alrededor di 14.55’or, riba òrdu di Ministerio Públiko,
reshèrshinan di VVC konhuntamente ku e tim di polis di Barber a detené e hòmber
sospechoso P.Y.R.P., nase na Kòrsou di 33 aña di edat, relashoná ku e kaso ariba
menshoná.
Detenshon a tuma lugá riba lugá di stashoná outo na S.D.K.K.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Aruba
Weg’i bala a termina cu dos herido
Wega di futbol na club di R.C.A a caba na pelea ora cu tabata falta algun minuut pa wega termina. Esaki a sosode diaranson anochi. Na cierto momento, varios fanatico a subi veld y hungadonan a cuminsa bringa.
Ta trata di wega di categoria junioren, den e problema dos hungado di Dakota a resulta herida. Un a haya corta di cuchiu na cara door di e hungado 14 di RCA, despues di sucedido el a core bay y laga sitio. Polis a busc’e pero no a logra hay’e. Un otro hoben hungado a haya mokete door di e bartender di RCA. E bartender a subi veld dale un mokete te cu el a perde djente. E tata di e hoben a hib’e hospital. Na cierto momento, situacion a bolbe cuminsa bay for di man, polis tabata cla pa detene hende. Polis a core cu tur hende for di sitio, no por a keda controla tur hende. Polis a encontra cu un situacion basta tenso, a pidi ambulance pa e herido. Na Eerste Hulp a atende esunnan herida.


text:
(AP) – E audiencia na un festival di musica na Houston diripiente a core bin serca di escenario durante presentacion di rapper Travis Scott, presionando e fanaticonan asina fuerte den otro cu nan no por a respira ni move nan mannan, resultando den e fayecimento di 8 persona den e caos.
E caos a tuma luga riba diabierna anochi na Astroworld, un evento di dos dia cu ta completamente sold out, cu lo tuma luga na NRG Park cu un cantidad di mas o menos 50,000 persona cu a atende. Na momento cu un timer a cuminsa e conteo pa e comienso di Scott su presentacion, e fanaticonan a pusha bay dilanti.
“Na momento cu el a subi escenario, ta manera si un energia a tuma control di e ambiente y tur cos a sali for di man,” un di e personanan presente na e concierto a declara. “Diripiente, bo ribchi nan ta preta. Bo tin un hende su man na bo neck, bo ta purba di hala rosea pero bo no por.”
Goods a bisa cu e tabata asina desespera pa sali cu el a morde un homber su schouder pa e por hala for di su caminda.
E fayecidonan tabata varia den edad, di entre 14 aña pa 27, y 13 persona te ainda tabata hospitalisa riba diasabra, alcalde Sylvester Turner a bisa. El a yama e desaster “un tragedia riba hopi diferente nivel” y a bisa cu tabata hopi trempan pa por descifra unda cos a bay fout.
“E ta posibel cu e tragedia aki ta e resultado di eventonan cu ta fuera di control, of di cierto circunstancianan cu a bini hunto y no por a ser evita,” Hues Lina Hidalgo, Harris County su oficial a declara. “Pero te ora cu nos por determina esaki, nos lo haci e preguntanan fuerte y importante.”
Expertonan cu a studia e mortonan causa pa eventonan asina den audiencia a bisa cu hopi biaha e ta resultado di densidad, demasiado hende den un espacio chikito. E publico hopi biaha ta coriendo for di un peligro of den direccion di algo cu nan kier, manera e persona presentando, prome cu nan dal contra e baricada.
G. Keith Still, un profesor bishitante di ciencia di publico na United Kingdom su University of Suffolk, a testigua como un testigo experto den casonan di corte cu ta envolve publico. El a bisa cu usualmente e no ta mira reportahe ni declaracion di testigonan presente den e prome etapanan di analisa e incidente pa motibo cu emocionnan y sentimentonan por afecta e imagen den e persona su cabes, y testigonan solamente ta mira loke ta directamente rond di nan.
Basa na codigo di candela, e luga por a wanta un cantidad di 200,000 persona, pero e oficialnan di e ciudad a limita e entrada na 50,000 hende so, Houston Fire Chief Samuel Peña a bisa.
“E problema tabata e control di e audiencia dilanti e escenario, specialmente na momento cu e hendenan a cuminsa pusha pa bin mas cerca di escenario.
E morto a trece na mente un concierto di ana 1979 di The Who unda cu 11 persona a fayece, pa motibo cu miles di fanatico a purba di drenta Cincinatti Riverfront Coliseum. E otro tragedianan cu a tuma luga den audiencia ta inclui e morto di 97 persona na un stadion di Hillsborough den ana 1989 na Sheffield, England y varios otro desaster conecta cu e celebracion annual hajj na Saudi Arabia.
Hende den e audiencia na Houston a reporta hopi pushamento y halamento di hende durante e presentacionnan prome cu esun di Scott.
Despues, na momento cu Scott a subi escenario, e audiencia a cuminsa pusha bay dilanti, purbando di yega mas cerca cu ta ppsibel na e escenario, Nick Johnson, un studiante di scol di Houston, Friendswood cu tabata presente na e concierto a splica.
“Tur hende ta cuminsa cay flauw bo dilanti, y tur hende ta purba di yuda otro. Pero bo no por a move. Bo no por haci nada. Bo no por nisikiera hisa bo mannan,” Johnson a declara. “E tabata keda bira mas pio cada biaha.”
Johnson a bisa cu fanaticonan a cuminsa pres contra di otro, y hendenan a cuminsa grita. El a conta cu e tabata sinti manera 100 grado den e audiencia.
Scott aparentemente tabata consciente cu algo tabata pasando den e audiencia, pero probablemente e no a compronde e gravedad di e situacion, Johnson a expresa.
Un video publica riba rednan social, Scott a ser mira ta para e concierto y pidi ayudo pa un persona den e audiencia bisando “security, algun persona yuda akinan un rato.”
Den un publicacion haci riba e red social Twitter, Scott a bisa cu e ta “absolutamente disgusta” cu loke a tuma luga ayera anochi.” El a compromete su mes di “traha cu e comunidad di Houston pa yuda sana y apoya e famianan den necesidad.”


text:
WILLEMSTAD.– Ministerio di Enseñansa, Siensia, Kultura i Deporte (ESKD) ta stimulá pueblo di Kòrsou pa ban sigui traha riba un kultura di bienestar dor di sigui “Konop’é, Als’é i Traspas’é”. Esaki ta nifiká pa huntu nos ban hasi uso di tur lokual tin na sabiduria di nos grandinan tokante di bienestar.
Minister di Enseñansa, Siensia, Kultura i Deporte sr. Sithree ‘Cey’ van Heydoorn, na nòmber di Gobièrnu di Kòrsou, a duna homenahe na un gran baluarte, aktris i kantante; un eminensia kultural ku ta sra. Rina M.E. Penso.
Dia 7 di òktober 2021, Minister Van Heydoorn a bai bishitá sra. Penso na su kas i a inform’é ku ta e intenshon pa dediká e periodo di 18 te ku 26 di òktober 2021 na su persona.
Durante di e periodo akí lo bai tin diferente aktividat i informashon na skolnan, den media i den bario, pa prinsipalmente nos hóbennan sera konosí ku sra. Rina Penso i su aktividatnan den e mundu di teatro. Lo klousurá e periodo ku un gran homenahe na sra. Penso riba 26 di òktober, kual ta e dia ku ta selebrá su kumpleaño.
Djabièrnè ultimo, 22 di òktober 2021, Minister van Heydoorn a duna un galardon di rekonosementu na sra. Penso, nos baluarte, pa tur su obranan artístiko kultural ku a keda presentá for di aña 1960. Esaki a sosodé den The Movies na Otrabanda kaminda a presentá e obra “La Dama Blanca” ku a gana premio internashonal di filmashon di Karibe durante Fesitval ‘Tales’.
Sra. Hester Jonkhout (produktor/direktor/editor) ku a gana e premio di ‘Cinematography Award 2021’ na ‘Caribbean Tales Film Festival’ ku e pelíkula “La Dama Blanca” (2021), a keda rekonosé pa su gran trabou. Sra. Laura Quast (eskritor/outor) i sr. Guus de Sain (outor/regisor) tambe a keda rekonosé pa nan trabou eksepshonal ku e obra “La Dama Blanca”.
Gobièrnu ta haña importante pa nos sigui konektá ku nos baluartenan i halsa nan eksperensianan riba diferente nivel di arte i kultura, di moda ku nos por sigui traspasá esakinan pa nos generashonnan ku ta bini. P’esei mester sigui duna publisidat i rekonosementu na nos mes hendenan ku ta ehèmpel pa nos hubentut. Gobièrnu di Kòrsou ta sumamente orguyoso i ta rekonosé e gran balor di e dokumental “La Dama Blanca” ku ta muestra di un parti di nos historia artístiko kultural.
Un danki di kurason na sra. Rina Penso i otro produktornan pa nan aporte i kontribushon balioso na nos historia a traves di drama i aktuashon, ku ta keda pa semper komo un regalo na nos komunidat i futuro generashonnan.
Pabien Kòrsou, bo ta grandi i riku den historia i nos Rina Penso ta forma parti integral den esaki!


text:
philipine van aanholt
-
Lima2019
Aruba cu dos atleta den Medal Race
Aruba lo tin dos atleta den medal race di Vela Diahuebs tabata e ultimo dia den un series di diferente…Read More »
-
Lima2019
Un dia jen di biento na Paracas
Un dia yena di biento aki na Paracas Awe diaranson e deporte di Vela a continua caminda nos tres atleta…Read More »
-
Lima2019
Philipine y Tijn cla pa start
Philipine van Aanholt y Tijn van der Gulik cla pa inicia nan siguiente dia di competencia Awe diaranson a inicia…Read More »
-
Lima2019
Atletanan di Vela ta resumi e prome dia
Atleta nan di Vela ta duna un resumen riba e prome dia di competencia Awe mainta prome cu tur tres…Read More »
-
Barranquilla2018
Philipine ta conta di su participacion na Barranquilla
Philipine van Aanholt ta splica mas tocante su careda nan den e Weganan Centroamericano y del Caribe Barranquilla 2018.Read More »


text: Polisnan na algun ocasion diadomingo durante dia a presenta na un cas na Alto Vista pa un problema di pareha cu un conocido Dj Niño cu tabatin un problema cu su pareha pa motibo di placa y tabata causa molester cerca e dama. Dialuna a habri y e situacion aki a bay full for di man, unda cu momento cu e dj a bay pa regla cuenta cerca e pareha y a secuestr’e cu intencion di bay mate. E la pone e dama den auto pa bay bente for di baranca pero despues a bira bin bek direccion cas y eynan ta unda polis a topa cu e sospechoso y a keda deteni hiba warda di Polis pa keda atendi cerca di un sub fiscal.